Афғон қўрқди, аммо ўзбек қўрқмади... | Azon.uz - Ахборот-таҳлилий портал\n5662 14:00 16.01.2020\n2014 йил Дубайга саёҳатга боргандим... Телефон дўконларини айланиб юриб, ўзимга бир телефон аппарати ёқиб қолди ва 210 доллар га сотиб олдим.\nБошқа дўконга кирсам, айни мен олган русумли телефон 110 доллардан сотилмоқда экан.\nМен дарров 100 доллар қиммати билан олганимга ҳайрон бўлдим, қайтариб беришни ўйладим.\nЧунки мусофирчиликда 100 доллар ҳам катта пул деб ўйлаб, дўконга қайтиб бордим.\nСотувчи йигит афғонистонлик экан:\n- "Бизда сотилган нарсалар қайтарилиб олинмайди" - деб қаттиқ туриб олди. Анча тушунтирсам-да тушунмади. Шунда мен:\n- Мана ол, телефонингни, 210 $ ҳам сенга, аммо пулимни қайтармас экансан, қиёмат куни савобингни менга берасан, гуноҳимни сенга бераман. Ана ўша кунда менга долларлар керак бўлмайди - дедим-да, эшикка қараб юрдим.\nШунда орқамдан сотувчи йигитни овози келди:\n-Мадам, мадам, мана пулингизни олинг. Менга сизнинг гуноҳларингиз керак эмас! - деб пулимни қайтариб берди.\nМен йигитнинг иймони ва ихлосига ҳайратланиб сўрадим:\n- Исмингга мос бола экансан - деб дуо қилиб чиқиб кетдим...\nТошкентга келиб, яқин ўртоғимга айтиб бердим. Дугонам ҳам ўз дардида қўшимча қилиб:\n- Эҳ, ўртоқжон, қўшним мендан 5 йилдан бери 8 000 доллар қарзи бор. Ёнига бориб эслатсам, "бермайман, қўлингдан келганини қил" деб жавоб бериб юрибди. Мен ҳам :\n-Қўшни, сиз қарзингизни тан оласиз ва бериш ниятингиз йўқ, шундайми?- деб сўрасам:\n- Ҳа, – деди. Сўнг мен:\n-Ундай бўлса, Қиёмат куни савобларингизни менга берасиз ва мен сизга гуноҳларимни бераман, шунда ман сиздан бошқа пулимни сўрамайман, келишдикми?- деб сўрадим...\n- Майли, вой худога шукур, шунда бошқа мандан сўрамайсизми қарзингизни?” - деб жавоб қилди.\nБу қўшнимнинг иймонсизлигидан ҳайрон қолдим.\nҚарз балосидан қўрқмасак?!\nҲадисларга иймон келтирмасак?!\nЯна намоз ўқиб юрамиз. Аҳли мусулмонман деймиз. Бировнинг ҳаққидан, бировнинг дили оғришидан қўрқмасак.\nҲақ Таолонинг олдига борганда саволи-жавоби борлигига ишонмайсизми? - дегим келди...\nИлтимос азиз диндошим ҳеч қачон қарз бўлманг!!!\nЗарурат бўлиб қолсангиз олиб, вақтида қайтаринг !!!\nҚарз жуда ёмон нарса !!!


Афғонистон: Толибон Кобул томон илгариламоқда, БМТ гуманитар фалокатдан огоҳлантирди\n28 май 2022, Тошкент вақти: 07:16\nАфғонистон, Қандаҳор - 12 август, 2021\nАфғонистон ҳукумати мамлакатнинг аҳоли сони бўйича иккинчи йирик шаҳри — Қандаҳор толиблар назорати остига ўтганини тасдиқлади. Шу номдаги вилоят маркази бўлмиш 600 минг кишилик ушбу шаҳар мамлакат жанубидаги муҳим стратегик жой саналади. Қандаҳор бир пайтлар “Толибон”нинг таянч истеҳкоми вазифасини ўтаган.\nМамлакат бўйлаб ҳужум бошлаган радикал гуруҳ ўтган куни катталиги бўйича учинчи шаҳар бўлмиш Ҳиротни босиб олганини эълон қилган эди, бугун эса яна бир муҳим стратегик маскан — Лашкаргоҳ таслим бўлгани тасдиқланди.\nТолибон ҳозирда Афғонистон шимолининг катта қисми ҳамда мамлакат бўйлаб вилоятлар марказларининг учдан бирини назорат қилмоқда.\nАҚШ ўз элчихонаси ходимларини кўчириш учун Кобулга қўшин киритмоқда.\nАмерика матбуотининг Пентагондаги манбаларга таяниб ёзишича, АҚШ ҳарбийлари Афғонистон пойтахти Кобул 90 кун ичида толиблар томонидан босиб олиниши мумкинлигини истисно этмаяпти.\nАйни пайтда Бирлашган Миллатлар Ташкилоти Афғонистонга қўшни Марказий Осиё давлатларини афғон қочқинлари учун чегараларни ёпиб қўймасликка чақирди.\n90-йиллар бошлари-ўрталарида Дўстум Мозори Шариф ва унинг теварагидаги туманларни ўз назоратида сақлаган ҳолда толибларга жиддий қаршилик кўрсатган.\nАфғонистондан Америка ҳарбийларини олиб чиқиб кетиш АҚШнинг олдинги президенти Дональд Трамп даврида бошланган, амалдаги президент Байден амалиётни якунлаш учун энг сўнгги муддат деб 11 сентябрь санасини белгилаган. Америка контингенти қисқариши манзарасида “Толибон” ҳукумат қўшинлари позицияларига ҳужумини кучайтирмоқда.\nБайден 10 август куни Оқ уйда журналистлар билан мулоқот қиларкан, ўз қароридан афсус чекмаслигини айтган. “20 йилда биз у ерда триллион доллардан зиёд маблағ сарфладик. 300 мингдан ортиқ афғон ҳарбийсини ўқитдик ва кийдириб-қуроллантирдик. Эндиликда афғон етакчилари бирлашиши ва ўзлари учун, мамлакат учун курашиши керак”, дея таъкидлаган президент.\nАфғонистон президенти Ашраф Ғани ўзи кўп йиллардан бери низолашиб келаётган минтақавий ҳарбийлашган гуруҳларга ёрдам сўраб мурожаат қилди. У тинч аҳолини демократияни ҳимоя қилишга чақирди, деб ёзди “Америка овози”.\nБМТ Афғонистон қўшниларини ўз чегараларини ёпмасликка чақирмоқда\nБирлашган Миллатлар Ташкилотининг қочқинлар агентлиги Толибон бутун Афғонистон бўйлаб ҳужумларини давом эттирар экан, мамлакат қўшниларини ўз чегараларни очиқ сақлашга чорлади.\n13 август куни Женевада ўтказилган брифингда БМТ Қочқинлар иши бўйича олий комиссарлигининг (UNHCR) матбуот котиби Шабия Манту:\n«Биз гуманитар фалокат ёқасида турибмиз», деди.\nАфғонистонда минглаб эркак, аёл ва бола жон сақлаш учун ўз уйини тарк этмоқда.\n«Хавфсиз жой топа олмаслик сон-саноқсиз фуқаронинг ҳаётини хавф остига қўйиши мумкин. Лозим бўлса, UNHCR миллий ҳукуматларга гуманитар ёрдам кўламини оширишда ёрдам беришга тайёр», дея қўшимча қилди у.\nТошкент, Толибон ва темир йўл. Ўзбекистон Марказий ва Жанубий Осиёни боғлашга умид қилмоқда\nАфғонистон Эрон, Покистон, Туркманистон, Ўзбекистон ва Тожикистон билан чегарадош. Шунингдек, мамлакат Хитой билан 75 километр умумий чегарага эга.\nБМТ Жаҳон озиқ-овқат дастури матбуот котиби Томсон Фири Афғонистон аҳолисининг қарийб учдан бир қисми озиқ-овқат билан таъминланаётганини бошқа кафолатлаб бўлмаслиги ҳақида огоҳлантирди.\nКотиб икки миллион бола шошилинч ёрдамга муҳтож эканини айтди.\n«Энг ёмони ҳали олдида эканидан хавотирдамиз», деди Фири.\nФирининг сўзларига кўра, йил якунига қадар очарчилик олдини олиш учун 200 миллион доллар керак бўлади.\nБирлашган Миллатлар Ташкилотининг ҳисоб-китобларига кўра, йил бошидан бери 390 мингга яқин одам ўз уйини ташлаб кетишга мажбур бўлган. Бироқ уларнинг ҳақиқий сони бундан анча юқори бўлиши мумкин.\n13 август куни «Норвегия қочқинлар кенгаши» (Norwegian Refugee Council) ташкилоти Афғонистонда «йирик гуманитар инқирозга ҳозирлик кўраётганини» билдирди.\nТашкилотнинг Афғонистондаги бўлими директори вазифасини бажараётган Трейси Ван Хеерден:\n«Қўрқув босган оилалар охирги кунларда Кобулга қочиб бормоқда. Лагерлар гавжум, болалар очиқ ҳавода ухлаяпти. Оилалар овқат учун жанжаллашмоқда», деди.\nВан Хеерден авж олаётган можаро ёрдам ташкилотлари ишини мушкуллаштираётганини қўшимча қилди.\n«Давом этаётган можаро лойиҳаларимизнинг 80 фоизига таъсир кўрсатмоқда», деди у.\nҲафта бошида Франция, Германия ва бошқа Европа давлатлари Афғонистонда хавфсизлик ҳолати ёмонлашгани сабабли мамлакатга депортациялар тўхтатилганини эълон қилганди.\nМарказий Осиё давлатларида стратегия йўқ\nАҚШ Афғонистондан ўз ҳарбийларини олиб чиқиб кетаётгани Россия ва Марказий Осиё давлатлари учун қатор қийинчиликлар туғдиради. Америка ҳарбийлари Афғонистонни тарк этганидан кейин, мамлакат минтақада беқарорлик манбасига айланиши мумкин.\nАфғонистон билан чегарадош Марказий Осиё давлатлари Толибонга турлича ёндашмоқда. “ATR Consulting” ширкатининг тадқиқотлар бўйича директори Нишанк Мотваний “East Asia Forum” нашри учун ёзган мақоласида ушбу мамлакатларнинг бирортасида тез суръатда ўзгараётган вазият бўйича аниқ стратегия йўқлигини таъкидлади.\nКобулдаги ҳукумат Афғонистон шимолида жойлашган Туркманистон, Ўзбекистон ва Тожикистон билан дўстона муносабатда бўлиб, зўравон гуруҳлар қўшни мамлакатлар ҳудудига ўтишига тўсқинлик қилиб келади. Бу эса Марказий Осиё ҳукуматлари учун айни муддао.\nЭндиликда бу уч мамлакат Афғонистон ҳукуматининг Толибонга қарши курашини хавотир билан кузатмоқда. Экстремистик гуруҳнинг ҳокимиятга қайтиши хавфи ортиб бораётгани бу мамлакатларни Афғонистонга бўлган муносабатларини қайта кўриб чиқишга мажбур қилмоқда.\nТуркманистон, Ўзбекистон ва Россия Толибон раҳбарияти билан алоқа каналларини ўрнатди, гуруҳ делегацияларига мезбонлик қилди. Бу Афғонистон ҳукумати легитимлигини емириб, Толибон жангариларини рағбатлантирди.\nМарказий Осиё давлатлари Афғонистон ҳукумати қулаши мумкинлигидан хавотирда. Толибон жангарилари Афғонистон ғарбидаги Ҳирот вилоятидан тортиб, шимоли-шарқдаги Бадахшонгача узанган ҳудудни эгаллаб олишди. Ушбу ҳудуд муҳим туманларни ва чегара ўтиш пунктларини ўз ичига олади. Ҳукумат қўшинлари ва Толибон ўртасидаги жанглар давом этар экан, камида 2300 нафар афғон хавфсизлик ходими бошпана излаб Тожикистонга қочиб ўтишга мажбур бўлди.\nИюнь ойида 53 нафар афғон аскари ва маҳаллий қуролли гуруҳ вакили Ўзбекистонга қочиб ўтди, лекин Ўзбекистон ҳукумати уларни қайтариб юборди. Гарчи юзлаб ҳарбий ватанига қайтарилган ва ўз бўлинмаларига қайта қўшилган бўлса-да, бу ҳолат Афғонистон хавфсизлик кучларининг ҳарбий салоҳияти ҳақида савол туғдиради.\nБундай масалаларда руҳият ҳам ҳал қилувчи роль ўйнайди. Афғонистон аҳолиси назарида толиблар Кобулдаги ҳукуматни ағдаришни кўзлаётган, тўхтатиб бўлмайдиган кучга айланган. Толибон ҳокимиятни тўлиқ қўлга олиши муқаррар эмас, лекин Толибон қудрати янада кучайтиши хавфи бор. Ҳеч ким мағлуб бўлиши муқаррар бўлган тарафни қўллашни истамайди. Шундай экан, Афғонистон хавфсизлик кучлари ва Толибоннинг бошқа рақиблари гуруҳга қўшилиш хавфи катта.\nРоссия АҚШнинг Марказий Осиё мамлакатларига ўз қўшинларини жойлаштириш режаларига эътироз билдириб келади. Россия бошчилигидаги Коллектив хавфсизлик шартномаси ташкилоти аъзолари (жумладан, Қозоғистон, Қирғизистон ва Тожикистон) АҚШнинг бу таклифини рад этишини кутиш мумкин. Ташкилотга расман аъзо бўлмаган Ўзбекистон ва Покистон аллақачон АҚШ қўшинларини ўз ҳудудига киритмаслигини маълум қилган. АҚШ ва Россия ўртасида давом этаётган қарама-қаршилик туфайли Марказий Осиёда АҚШ базаларини сақлаш мушкул масалага айланган. Шунингдек, бу ҳолат Афғонистон ҳукуматининг қўшниларидан ёрдам сўраш имкониятини чеклайди.\nТолибон Афғонистон шимолидаги энг қудратли кучга айланди. Бу ҳолат собиқ совет республикалари хавфсизлиги учун туғдирадиган таҳдидлар сифатида Афғонистонда трансмиллий террорчи гуруҳларнинг кўпайиши, экстремизмнинг тарқалиши, қочқинлар оқими ва қурол-яроғ ва гиёҳванд моддалар савдоси кўпайишини айтиш мумкин.\nИюль ойида Тожикистон ва Туркманистон ҳукуматлари Афғонистон билан чегарани мустаҳкамлаш учун қўшимча ҳарбий сафарбарлик эълон қилгани ажабланарли ҳолат эмас. Июль ойида Тожикистоннинг Тоғли Бадахшон мухтор вилояти ҳокими Ёдгор Файзов маҳаллий расмийларга 10 минггача қочқин келишига тайёргарлик кўришни буюриб, бу рақам 30 минггача кўтарилиши мумкинлиги ҳақида огоҳлантирди.\nАфғонистоннинг қўшнилари Толибон чет эллик жангари гуруҳлар мамлакат ҳудудидан фойдаланишига тўсқинлик қилмаслигини яхши билади. Гуруҳ «Ал-Қоида» билан яқиндан алоқа ўрнатгани бунга яхши мисолдир. Толибон, шунингдек, чет эл фуқаролари ўз сафларига қўшилишига тўсқинлик қилмай келади. Аксинча, Толибон сафларида Покистон ва Марказий Осиёдан борган жангарилар кўп.\nБу Кобулдаги ҳукумат стратегиясидан кескин фарқ қилади. Ҳукумат кучлари 2015 йилда «Жамоати Ансоруллоҳ» асосчиси ва раҳбари Амриддин Табаровни, 2020 йилда эса «Ал-Қоида» ҳаракатининг юқори мартабали қўмондони ҳисобланган Миср фуқароси Абу Муҳсин ал-Масрини ўлдирган.\nТолибон, «Ал-Қоида» ва бошқа гуруҳлар АҚШ ҳарбийларининг Афғонистондан олиб чиқиб кетилганини Вашингтон устидан ғалаба, деб ҳисоблайди. «Исломий давлат» террор гуруҳининг «Хуросон вилояти бўлими» ҳам Афғонистонда юзага келган ҳокимият бўшлиғидан фойдаланиши мумкин.\nТеррорчи гуруҳлар Афғонистон қўлга киритилгани билан қониқмай, ўз фаолиятини мамлакат ташқарисига кенгайтиришга ҳаракат қилишини кутиш мумкин. Толибон ва бошқа гуруҳлар кучли мафкура ғалаба олиб келишини тушуниб етган. Шундай экан, улар бу формулани бошқа муҳитда такрорлашга уринишлари муқаррар.\nЯқин келажакда Марказий Осиё мамлакатлари кўриши мумкин бўлган чоралар чекланган. Марказий Осиё ҳукуматлари амалдаги Афғонистон ҳукуматини афзал кўради, лекин бунга қарамай, Толибон билан алоқада бўлишга қарор қилди. Чунки АҚШ чекиниши ортидан Кобулдаги ҳукумат заифлашиб қолгани уларга сир эмас.\nБироқ Марказий Осиё давлатлари Россия ёки Хитой кўмаги билан қайта тикланаётган амирликнинг статус-квони издан чиқариш уринишларига қарши курашиш йўлини танласа, Толибон бошқа стратегик манзарага дучор бўлади. Қайси ҳукуматлар қайси гуруҳларни дастаклаши ҳозирча номаълум, лекин Сурия можароси мисолида стратегик ҳамкорликлар чалкаш ва мураккаб бўлишини тахмин қилиш мумкин.\nХавфсизлик билан боғлиқ хавотирларга қарамай, Марказий Осиё давлатлари мустақил ва умумий стратегиясиз Афғонистондаги вазиятга аралашишга уринса, катта хато қилади. Бундай аралашув Толибонга Марказий Осиё кучлари ва халқига тўғридан-тўғри ҳарбий ҳужум қилиш учун асос бўлади.\nМарказий Осиё давлатлари кўп йил давомида бир бутун блок ўлароқ иш тутсалар, ютадилар. Қандай бўлмасин, бу давлатлар Толибоннинг айтаётган гапларига эмас, қилаётган ишларига қараб йўл тутиши керак, чунки Толибоннинг ваъдаларига ишониш стратегик хато бўлади.\nМарказий Осиё мамлакатлари тутиши мумкин бўлган йўллардан бири халқаро миқёсда тан олинган Афғонистон ҳукумати билан алоқаларни сақлаб, бир вақтнинг ўзида Толибон билан ҳам алоқа ўрнатишдир. Бундай йўлни танлаш самара бериши мумкин, лекин Кобул ва Толибонни тенг кўриш жангариларнинг обрўсини ошириб, Кобул легитимлигига путур етказади.\nAP: Вашингтоннинг Толибон "ўзгариши"га бўлган умидлари чиппакка чиқмоқда\nДўстум: Кеча ва бугун. Ўзбек маршал Афғонистонга қайтди, таҳлилчилар унинг қудрати ҳақида тортишмоқда


«Ўнқир-чўнқир, чанг-тўзон, ҳаёт учун хавфли...» – Шовотдаги расво йўллар\n21:03 / 20.10.2019\nХоразм вилояти, Шовот тумани марказидан Ижтимоият қишлоғигача бўлган йўлнинг жуда ёмонлиги, транспорт воситаларининг ҳаракатланиши учун яроқсиз ҳолга келиб қолгани одамларни қийнаб юборган. Улар мутасадди ташкилотлар томонидан йўлнинг таъмирлаб берилишини истамоқдалар.\nKuz.uz таҳририятига Хоразм вилояти, Шовот туманида истиқомат қилувчи фуқаролардан мурожаат келиб тушди. Унда туман марказини Ижтимоят қишлоғи билан боғлаб турувчи йўлнинг абгор аҳволга келиб қолгани, бу эса аҳолига кўплаб ноқулайликларни келтириб чиқараётгани ёзилганди.\nТахминан 20 км узунликка эга бу йўл Шовот тумани Арбоблар маҳалласидан бошланиб, Қирғоқбўйи маҳалласи, Ижтимоият, Қангли, Чўқли қишлоқлари орқали ўтиб, Шовот чегара божхона постигача боради.\nЙўл анча йиллардан бери таъмирланмаган. Қор-ёмғир натижасида асфальт қопламаси емирилиб, чуқурчалар пайдо бўлган. Иссиқ ҳавода эса асфальт қопламаси эриб, нотекис ҳолатга келиб қолган.\nБундай расво йўлдан ҳаракатланиш учун транспорт воситалари кўп вақт сарфламоқдалар. Натижада, одамлар ишга, талабалар ўқишга кеч қолмоқда. Бундан ташқари, абгор йўллар тез ёрдам ва ўт ўчириш машиналарининг ҳаракатини жуда секинлаштирмоқда. Натижада, инсон ҳаётига хавф солувчи ҳолатларнинг юз беришига сабаб бўлмоқда.\nЙўлнинг асфальт қопламаси емирилиб кетиши натижасида пайдо бўлган чуқурчаларни айланиб ўтиш учун, транспорт воситалари йўлнинг четига чиқиб кетишга, натижада зовур ва ариқларга яқин хавфли ҳудуддан ҳаракатланишга мажбур бўлишяпти. Одамлар йўлларнинг расво ҳолатга келиб қолгани сабабли, шахсий автотранспортини ҳайдашдан ҳам воз кечяптилар.\nЙўл бўйида жойлашган қишлоқлар, маҳаллалардаги дов-дарахтлар, уйларнинг томлари, автомашиналарни чангга кўмилиб бораётганини кузатиш мумкин. Бу йўллардан ҳар куни ишга, юмушга ўтадиган одамлар, боғчага, мактабга қатнайдиган болаларнинг аҳволига фақат ачиниш мумкин.\nАҳоли чанг-тўзон туфайли нафас олиш ҳам қийинлашаётганидан шикоят қилмоқда. Одамлар ёзда ҳам ойна ва эшикларини ёпиб ўтиришга мажбур. Акс ҳолда ҳатто тановвул қилаётган овқатларга ҳам чанг ўтирмоқда.\nБу йўлдан ишга борадиган катталар, мактабга қатнайдиган болалар безиб кетишган. Йўлдан кўтарилаётган чанг-тўзон туфайли кийим-бошлари бир кунда кир бўлиб қолмоқда. Бундан ташқари, йўлнинг қатнов қисми орқали мактабга борадиган болалардан хавотирга тушиш мумкин. Чанг-тўзонда ҳаракатланаётган транспорт воситалари уларни пайқамай қолиши натижасида ҳаёти учун хавфли бўлган ҳолат юз бериши ҳам ҳеч гап эмас.\nИжтимоият қишлоғи аҳолиси сўзларига кўра, сўнгги 2-3 йил ичида йўлни таъмирлаб бериш борасида кўплаб идораларга мурожаат қилинган бўлса-да, ҳеч қандай ишлар бажарилмаяпти.\nШовот тумани ҳокими ўринбосари Баҳром Атажановдан бу йўлнинг аҳволи ва қачон таъмирланиши масаласи бўйича изоҳ сўрадик. Унинг сўзларига кўра, маҳаллий ҳокимлик вазиятдан хабардор. Шунингдек, бу йўлни таъмирлаш ишлари Республика Автомобиль йўллари қўмитаси томонидан 13 миллиард сўмга баҳоланган. Аммо барча ишлар асфальт қопламасининг муҳим унсури бўлмиш битумнинг танқислиги ва маблағ ажратилмаганлиги туфайли тўхтаб турибди. Агар бу муаммо ҳал қилинса, йўлни таъмирлаш ишлари бошлаб юборилади. Бироқ битум ва маблағ масаласининг қачон ҳал бўлиши маълум эмас.\nЙўлларнинг ҳолати яхши бўлса, одамларнинг оғири енгиллашади, узоғи яқинлашади, турмуш шароити яхшиланади, турли қулайликлардан баҳраманд бўлишади. Йўлларнинг расволиги натижасида енгили оғирлашаётган аҳолининг кайфияти қандай бўлиши мумкин? Шовотликлар мутасадди ташкилотлардан йўл муаммосини бартараф қилишда ёрдам сўрамоқдалар.\n14:00 / 27.12.2019\nШовот туманида сайлов баённомаси кузатувчиларга берилмади, ундаги ёзувлар ҳам шубҳали\n21:50 / 25.09.2019\nШовот туманида икки фуқарога бир жойдан ер берилган. 4 йиллик можаро тафсилотлари\n10:18 / 26.10.2018\nПахта-2018. Шовот тумани прокурори ҳайфсан олди\n14:50 / 05.07.2017\nЯна бир ҳоким аҳоли мурожаатларига беэътибор қарагани учун ишдан олинди


Қозоғистонлик олимлар саратонга қарши дори ўйлаб топишди\n12:41 / 28.11.2016 11545\nҚозоғистонлик олимлар саратонга қарши дори воситаси сифатида қўллаш мумкин бўлган инновацион препаратни ўйлаб топишди. Қозоғистон радиология ва онкология институтида ушбу дори воситаси синовдан ўтказилмоқда. Бу ҳақида islamtoday нашрида хабар берилди.\nДори воситаси синовнинг биринчи босқичидан муваффақиятли ўтди ва сичқонларда ўз самарасини кўрсатди. Энди уни кўнгиллиларда синаш йўлга қўйилади. Агар синов натижалари ижобий бўлса, саратонга йўлиққан беморларда, ниҳоят, бу даҳшатли касалликдан фориғ бўлишга умид пайдо бўлади.\nШуни таъкидлаш жоизки, Россияда ҳам инновацион дори воситаларини ишлаб чиқиш бўйича ишлар олиб борилмоқда.\nЎзбекистонда рақамли тиббий рентген диагностика аппарати ишлаб чиқарилади\nҚандай шахслар амбулаторияда даволанишда дорилар билан имтиёзли таъминланиши керак?


ЎзМУ ректори Қозонда таҳсил олаётган ўзбекистонлик талабалар билан учрашди\nЎзМУ ректори Қозонда таҳсил олаётган ўзбекистонлик...\n20.12.2018 21:45 0 119\nЎзМУ ректори Авазжон Мараҳимов Россия Федерациясининг Қозон Федерал Университетига ташриф буюрди.\nҲамкорлик алоқалари, профессор-ўқитувчиларнинг ўзаро тажриба алмашинуви, ёш ўқитувчиларнинг малака ошириши борасида қатор масалалар муҳокама қилинган мазкур ташриф доирасида Мараҳимов бугунги кунда Қозон Федерал Университетида тиббиёт ва иқтисод йўналишида таҳсил олаётган ўзбекистонлик талабалар билан учрашди.\nСуҳбат давомида ҚФУ ректори Ильшат Гафуров Ўзбекистондан келган талабалар хорижий давлатлар талабалари ичида энг тиришқоқ, изланувчан, билимга чанқоқ эканлигини таъкидлади. Уларни ўз соҳаларида етук мутахассис бўлишларига ишонч билдирди.\nМараҳимов суҳбат якунида ўқишни тамомлаган ҳар бир ёш ЎзМУга, албатта қайтиши ва университет уларни иш билан таъминлашини таъкидлади.\nБугунги кунда ҚФУда 7500 нафар хорижий давлат фуқаролари таҳсил олади. Улардан 1500 нафари ўзбекистонлик талабалар.


Бугун, 20 октябрь куни Самарқанд вилоятида фаолият олиб бораётган отинойилар учун ўқув семинар ташкил этилди. Бу ҳақда ЎМИ Самарқанд вилояти вакиллиги Матбуот хизмати хабар берди.\n“Ижтимоий-маънавий муҳит барқарорлигини сақлаш ва диний вазиятни соғломлаштиришда отинойиларнинг ўрни ва ролини ошириш” мавзуси остида бўлиб ўтган семинарда бугунги кунда хотин-қизлар ўрасидаги мавжуд ҳолат, муаммолар ҳақида сўз юритилди. Махсус ҳисобдан чиқарилган аёллар, жазони ижро этиш муассасаларида муддат ўтаётган фуқароларнинг оила-аъзоларининг ижтимоийлашувига кўмаклашиш, маҳаллаларда аёл-қизлар ўртасидаги ижтимоий муаммолар, ёшлар онгига салбий таъсир қилаётган иллатлар ва уларнинг ечимига доир кўрсатма ва йўналишлар берилди. Бидъат-хурофотларга қарши курашиш бўйича фикр-мулоҳазалар юритилди.\nОтинойиларнинг жамиятда ижтимоий ҳаётни барқарорлаштиришдаги ўрни беқиёслиги жиҳатидан уларни янада жонбозлик кўрсатишга, билим ва кўникмаларини доимий ошириб бориш, ҳамиша хизматга камарбаста бўлишга чақирилди.\nСамарқанд шаҳридаги “Концерт залида” бўлиб ўтган семинарда 600дан зиёд отинойи иштирок этган.\nДругие материалы в этой категории: « Владимир Путиннинг Ўзбекистонга ташрифи рақамларда\tВладимир Путиннинг Ўзбекистонга давлат ташрифи якунланди »


Ҳар бир муслим, хусусан даъватчи билсинки, ибодатдаги ихлос шайтоннинг иғволаридан сақлайди. Кимки ихлосни маҳкам тутса нажот топиб, саломат бўлади. Акс ҳолда шайтоннинг иғвосига учиб, адашади ва тўғри йўлдан бурилади. «Хижр» сурасидаги Аллоҳнинг қуйидаги ояти Иблиснинг қиссасини зикр қилади:\nقَالَ رَبِّ بِمَا أَغْوَيْتَنِي لَأُزَيِّنَنَّ لَهُمْ فِي الأَرْضِ وَلَأُغْوِيَنَّهُمْ أَجْمَعِينَ -39, إِلاَّ عِبَادَكَ مِنْهُمُ الْمُخْلَصِينَ -40, قَالَ هَذَا صِرَاطٌ عَلَيَّ مُسْتَقِيمٌ -41, إِنَّ عِبَادِي لَيْسَ لَكَ عَلَيْهِمْ سُلْطَانٌ إِلاَّ مَنِ اتَّبَعَكَ مِنَ الْغَاوِينَ -42,\n– “(Иблис) айтди: “Парвардигорим, қасамки, энди мени йўлдан оздирганинг сабабли албатта, уларга (Одам болаларига) Ердаги (барча гуноҳ ишларни) чиройли кўрсатиб қўярман ва албатта уларнинг ҳаммаларини йўлдан оздирурман. Магар уларнинг орасидаги покиза бандаларинггина (ҳақ йўлдан озмай қолурлар)”. (Аллоҳ) деди: “Менинг зиммамдаги тўғри йўл будир: аниқки, Менинг бандаларим устида сен учун ҳеч қандай салтанат – ҳукмронлик йўқдир, магар сенга эргашган гумроҳ кимсаларнигина (бу Тўғри Йўлдан оздира олурсан)””. (Хижр:39-42)\nАллоҳ Таоло баён қилдики, Иблис Аллоҳнинг мухлис бандалари ўзининг фитнасидан, унинг иғвосидан маъсум эканлигини билдирди. Аммо мухлис бандалардан бошқалари эса, иблиснинг гумроҳ тобеъларидир. Устиларида иблиснинг ҳукмронлиги бўлмаган, унинг тузоқларидан нажот топган Аллоҳнинг бандалари, фақат мухлис бандалардир. Ояти каримада келган «ал-мухлисувн» калимасининг «ломи» фатҳа билан ҳам ўқилган («ал-мухласувн», деб). Унда бу сўз Аллоҳ холис қилиб қўйган ва Ўзига ибодат қилиш учун танлаб олган кимсаларни англатади. Бу сўзни «ломи» касра билан ҳам ўқилган. Унда бу сўз Аллоҳ учун холис ибодат қилувчи кимсаларни англатади. Ҳар иккала қироат ҳам тавотур йўли билан келган, иккала маъно ҳам бир-бирига яқиндир.\nСўздаги ихлос айтаётган сўзингизни Аллоҳнинг амрига бўйсунган ҳолда, фақат унинг розилиги ортидан ҳаракат қилган ҳолда гапиришингиздир. Амалдаги ихлос эса, Аллоҳнинг амрига бўйсунган ва фақат Унинг розилиги ортидан ҳаракат қилган ҳолда амал қилишингиздир. Аммо агар гап ёки амал бир вақтнинг ўзида ҳам шаръий ҳукмга мос бўлса, ҳам дунёвий ва шахсий ғараз учун бўлса, яъни дунёвий ғараз ёки шахсий манфаатга эришишга қўшимча Аллоҳнинг амрига бўйсунган, Унинг розилиги ортидан ҳаракат қилган ҳолда бўлса, бунга Абу Амомадан ривоят қилинган ҳадис мос тушади: «Аллоҳ фақат холис бўлган ва Унинг юзи талаб қилинган амалнигина қабул қилади». Лекин шаръан талаб қилинган гап ёки амал дунёвий ғараз ёки шахсий манфаатни рўёбга чиқариш учун Аллоҳ буюрган ишлардан бўлса, бунинг зарари йўқ. Чунки бундай ҳолатда у инсон Аллоҳнинг буйруғига бўйсунади, гап ёки амал билан Унинг розилиги ортидан ҳаракат қилади. Масалан, олди-соттидан, вакил қилиш, чеклардан иборат бўлган тижорат, ақд, нафақа, кафолат ва валийликдан иборат зивож, диагноз қўйиш, дори ёзиб бериш, операция қилишдан иборат бўлган табиблик ва бундан бошқа яшаш ва касб амалларини, модомики шаръий ҳукмга мос бўлса, дунёвий ғараз ва шахсий манфаат учун қилишнинг зарари йўқ.\nИбодатларда эса – ҳолбуки, у фазлу карам ато этган, Холиққа шукр айтиш, ҳамду сано айтиш ва ибодат қилиш – ширк асло дуруст бўлмайди. Ширк ибодатларни ҳабада қилади, натижада улар қабул қилинмайди. Жиҳод, даъватни етказиш, намоз ўқиш, рўза тутиш, Байтуллоҳни ҳаж қилиш, фақирларга садақа бериш, чиройли амалларни қилиш, Қуръонни қироат қилиш, Аллоҳни зикр қилиш ва бошқа ибодатларда ният фақат Аллоҳга қаратилмоғи лозим. Чунки амаллар – яъни бу ерда ибодатлар – ниятга қараб бўлади. Ким нимани ният қилса, ўшанга эришади. Кимки Аллоҳни рози қилмоқ учун, Унинг амрига бўйсунмоқ учун даъватни етказишни ният қилса, унинг нияти Аллоҳ учундир. Кимки даъватни пул топиш учун ёки илм ва тушунчасини кўз-кўзлаш учун ёки обрўга эришиш учун ёки ном чиқариш учун етказса, бу иш унга бало бўлади. Аллоҳ бу инсондан даъват йўлидаги амалларини қабул этмайди. Чунки даъватни етказишга ҳам бошқа ибодатларга мос тушган нарса мос тушади. Даъватни етказишда Аллоҳ учун холислик бўлиши, мусулмон уни фақат Аллоҳнинг буйруғига бўйсунган ҳолда, Унинг розилиги ортидан ҳаракат қилган ҳолда етказмоғи лозим. Шу билан у ибодатни фазлу карам ато этувчи, шериксиз Холиққа қилган бўлади. Холис ниятсиз қилинган жиҳод ҳам, холис ниятсиз даъват етказиш ҳам, холис ниятсиз бирор ибодат ҳам қабул қилинмайди. Аллоҳ унинг соҳибидан, қилувчисидан рози бўлмайди. Ҳатто мусулмон жиҳод қилиши учун, ҳатто мусулмон даъват етказиши учун, ҳатто мусулмон Аллоҳга ибодат қилиши учун жиҳод ҳам, даъватни етказиш ҳам, бутун ибодатлар ҳам Аллоҳ учун холис бўлмоғи лозим. Акс ҳолда, у кичик ё катта, махфий ёки ошкор ширк келтирган бўлади. Бу эса, Аллоҳнинг розилигига етиш олдини тўсади ва ўз соҳибини жаҳаннам оловига улоқтиради.\nАлбатта, даъватни етказишдаги ихлос бошқа ҳар қандай ибодатдаги ихлос каби, унинг қабул этилишига кафилдир. Ихлоссизлик билан барча амалларни бекор-бефойда қилиб қўювчи ширк ботқоғига ботиб қолиш мумкин. Шунинг учун даъватчи кўзини очсин ва ушбу масалага қаттиқ аҳамият берсин, эътиборни қаратсин.


КЕЧИККАН МУҲАББАТ » MUZAFFAR.UZ\n— Энди шундай ўтиб кетаманми?..\nНозима баъзан ўзига ўзи ваҳима билан шивирлаб қоларди. Аммо бу саволга жавоб топиш осон эмас эди.\nКелажак эса... Келажак ҳам худди шу саволнинг жавоби каби мубҳам эди.\nФурсат эса елдек учиб ўтиб борарди.\nНозимани мактабни битирганига бир йил бўлар-бўлмас турмушга берадиган бўлишди.\nНозима кўникди. Унинг назарида, ҳаммаси шундай бўлиши ҳам керакдай эди. Шу сабабли бўлғуси эри билан учрашувга чиққанида қизариб-бўзариб, ердан кўз узмай, ҳаяжондан терак баргидай титраб тураверди.\nНиҳоят уч-тўрт саволига жавоб ололмаган йигит мамнун тарзда илжайган бўлди:\n— Ўзимга ўхшаб... камгапгина экансиз. Камгап камгапни қоронғида топган экан.\nҚиз сўнгги гапга унчалик тушунмади. Зеро, атроф ёп-ёруғ эди, кўкда қуёш чарақлаб турарди. Бировнинг бошқани топишига қоронғиликнинг нима алоқаси бор?\nАммо қиз яна миқ этмади. Уялинқираб тураверди.\nМана шу уятчанлиги ҳам Қосимжонга маъқул келди чоғи, ишқилиб, тез орада тўй бўлди.\nЭл қатори яшай бошлашди.\nҚосимжон хўжаликда оддий ишчи бўлиб ишларди. Аммо қўли гул дурадгор эди. Шу сабабли дала ишлари тугагандан сўнг қиш бўйи бошқалар қатори уйда сасиб ётмасди — рандаю аррасини кўтарганча шаҳарга, мардикорликка жўнаб кетарди.\nҲаш-паш дегунча орадан беш йил ўтиб кетди. Бу орада Қосимжоннинг саъй-ҳаракати билан ёш оила алоҳида уйга бўлди. Нозима ҳам қараб турмади — қаторасига тўрт фарзандли бўлди. Худди буюртма қилингандек: икки ўғил, икки қиз.\nҲаёт ўз йўлида давом этарди. Нозиманинг назарида ҳаёт мана шундай сокин тарзда то умрининг охирига қадар давом этадигандек эди.\nАхир норози бўлишга асоси ҳам йўқ-да: оз-моз ичиб туришини ҳисобга олмаганда, эри урмайди, сўкмайди, фақат оғзига сўк солиб олгандай уйга жимгина келиб, жимгина кетади; ҳатто бир ойлик мардикорликдан қайтса ҳам уйдан бир соат бурун чиқиб кетгандай яна индамай, жиддий тарзда кириб келаверади. Нозима баъзан бунақа пайтлари сал оғрингандай бўлади. Унингча, бир ой кўришмагандан кейин... эр деган жонивор уйга сал ошиғиб, ҳовлиқиб, ҳеч бўлмаса кўзлари чақнабгина кириб келиши керакдай. Қосимжон бўлса... оғзига сув ютган балиқдай миқ этмайди... Кўзлари ҳам ўша-ўша... Оқшом, ҳатто чироқ ўчиб қолгандан кейин ҳам тўшакка шошавермайди. Ҳовлини айланиб юрадими-ей... Ахийри келгач эса... жимгина ётади-да, жимгина ухлайди... Гўё кун кеча бирга бўлишгандай, орадан шу-унча вақт ўтмагандай... Илиқиб қолган тақдирдаям ҳамишагидек ишини жиддият ила, моҳир уста йўниладиган дарахтни синчковлик билан ушлаб-ушлаб кўраётгандай, совуққонлик билан бажаради. Бир оғиз “Соғиндим...” ҳеч бўлмаса “Уйга шошдим...” дейиш йўқ. Жуда нари борса сўрагани: “Ташлаб кетганим картошка-пиёзга етдими, қарз бўлиб қолмадиларингми?.. Гўшт қанча бўлди? Шаҳарда фалон сўм... ” Ниманидир интиқ кутаётган Нозима баттар сиқилади, кўзларига қуйилиб келаётган алам ёшларини бир амаллаб яширади-да, тескари ўгирилиб олган кўйи ҳисобот беради: “Ташлаб кетганингизга бунча пиёз олдик, унча картошка... сабзи... Гўшт бизда бунча бўлди...” Сўнг, эри пишиллаб ухлаб қолгач, жувон алам билан болишини тишлайди, қуйилиб келаётган иссиққина кўз ёшларига эрк беришни истайди.\nБироқ бунақа пайтлари жувон кўнглида пайдо бўлган норозилик учқунига дарров сув сепишга шошади: “Нима, уч кунлик келинчакмидимки, ноз қиламан... Неча йиллик эр-хотин бўлсак... Кўз чақнашига бало борми... “Соғиндим” деган гап ёш келин-куёвга ярашади... Энди бизнинг бўларимиз бўлди...”\nЛекин бир нарсани тан олгиси келмайди Нозиманинг: у “соғиндим...” деган сўзни келинчаклик пайтлари ҳам эшитмаган... Негадир, жувоннинг назарида, шу сўзни эрининг оғзидан эшитса бас, етмиш икки томири бўшашиб, юраги дукирлаб уриб кетадигандек... Энг асосийси — ўзини чиндан ҳам бахтли ҳис қиладигандек...\nНозима баъзан бунақа ўйларини чучмал ҳинд киноларининг таъсири деб ўйлайди. Балки шу сабаблидир ортиқ бунақанги аҳмоқона хаёлларга берилмасликка онт ичади. Эртаси куни эса... ҳаммаси бошидан бошланади.\nАммо қисмат ўз айтганини қилди.\nНозима эрининг оғзидан бир маротаба “Соғиндим...” сўзини эшитолмай армонда қолди.\nФалокат оёқ остида, деганлари шу-да.\nБўлмаса Қосимжон ёлғиз бўлмаган, учта шериги билан навбатдаги буюртмани якунлашганини нишонлашган. Уй эгаси яхшигина ҳақ тўлаган экан. Шунга қувониб кетган мардикорлар чойхонага бориб, ош қилишган.\nТабиийки, ош устида аввал қиттак-қиттак отишган ҳам. Сўнг иштаҳалари очилиб кетиб, яна опкелишган ўша зорманда шайтоннинг сувидан.\nХуллас, оқшом тўртовлон гандираклашиб катта кўчага чиқишади.\nЎн беш яшар бир ўсмир отасини алдаб, “Ювиб келаман” деб олиб чиққан машинани катта кўчада елдириб кетаётган экан. Худди шу машина келиб-келиб тўсатдан гандираклаб кетиб, йўл ўртасига чиқиб қолган Қосимжонни уриб кетади... Қўрқиб кетган бола бирдан тормозни босган, машина ағдарилган. Хуллас, болани ҳам асраб қолишолмаган...\nҚосимжонни қишлоқ чеккасидаги қабристонга қўйишди.\nНозима йигирма уч ёшида бева қолди.\nАввалига ота-онаси олиб кетмоқчи бўлди. Аммо Нозима кўнмади. “Қосимжон аканинг чироғини ёқиб ўтираман”, деб туриб олди. Бу гап кексайиб қолган қайнота-қайнонага ҳам маъқул бўлди.\nТўғри, айрим қайноғаю қайинопалар “Бу уйни укамиз ўз қўли билан қурган, демак, бу бизга тегишли” қабилида писанда гаплар қилиб кўришди. Аммо Нозима шу масалада бўш келмади. Зеро, у ўзини эмас, тўрт фарзандини ўйларди. Икки қизи-ку, бир кун келиб, насиб қилса, жойини топиб кетар, чиққан қиз чиғириқдан ташқари; аммо икки ўғлини уйлантирадиган бўлса келинларни қаерга туширади? Ота-онасининг каталакдай уйигами? Йўқ, нима бўлса ҳам уйни қўлдан чиқармаслик керак...\nЖувон ушбу қарорида қатъий туриб олди.\nБолаларни боқиш керак эди. Нозима кетмон кўтариб далага чиқди. Аввал чопиқчилик қилди, кейин машоқ терди, сўнг пахта. Кузда меҳнати эвазига берилган буғдойни тегирмонда торттирди. Баҳордан ипак қуртига ёпишди.\nОдам ҳар нарсага кўникар экан.\nНозима ҳам ёлғизликка кўниккандай бўлди. Бир-икки хотин қўйган ёки хотини ўлган эркаклар оғиз солиб кўришди. Жувон рад этди. Эр деса Нозиманинг кўз ўнгида индамас турмуш ўртоғи Қосимжон намоён бўлади. Нимагадир бундай эрга жувоннинг кўнгли чопмайди... Бироқ овул эркакларининг бир қисми Россияга бориб ишлаб, сулув-сулув, оқбадан ўрис аёлларига кўнгил қўйиб улгурган эканларми, ишқилиб, Нозимага оғиз соладиган бошқа мард топилмади.\nЭрталабдан то қоронғу тушгунча иш, иш...\nТўғри, узлуксиз меҳнат одамни турли хаёллардан алаҳситаркан, аммо вужуд чарчагани билан, мия қурғур сира чарчамас экан. Аксинча, ишлайвераркан, ишлайвераркан.\nҲар қанча ҳориб-чарчаб, вужуди қақшаб ўринга чўзилса-да, Нозима бирдан ухлай олмас, баъзан тонггача мижжа қоқмай чиқарди. Жувон бундай маҳаллари беихтиёр ўзига ўзи ваҳима билан шивирлаб қоларди:\nҲолбуки, воқелик бари айнан шу тарзда кечишидан шоҳидлик бериб тургандай эди.\nЗеро, эри вафотидан кейинги бир йил... икки йил... уч йил... тўрт йил... беш йил худди шу алфозда, тўғрироғи икки томчи сувдай бир-бирига бениҳоя ўхшаш тарзда ўтди.\nҚишлоқ каттагина бўлиб, тўй-маъракаларга қатнашмаслик кишини эл кўзига ёмон кўрсатиб қўярди. Нозима ҳам имкон даражасида юртга аралашар, аммо қишлоқда бўлаётган гап-сўзлар ёки янгиликлардан унчалик бохабар бўлолмасди.\nБалки шу сабаблидир, баҳор кунларининг бирида хўжалик идораси ёнидан ўтиб бораётган Нозима йўл ёқасида янги қурилган пастаккина новвойхонани кўрганида аввал ҳайрон бўлди, сўнг қувониб кетди. У неча ойлардан буён болаларига қора буғдой унидан нон ёпиб берар, анчадан бери уларга сап-сариқ ундан тайёрланган иссиққина нон сотиб олишни ўзича режалаб юрарди. Пули бўлса бор.\nНозима новвойхонанинг қия очиқ эшигидан мўралади:\n— Иссиқ нон борми?\nТандир ёнида турган басавлат, бошига оқ рўмол ўраб олган эркак шу томонга ўгирилди ва опоқ тишларини намойиш қилаётгандай кулимсираб:\n— Келинг, сингилжон, — деди илтифот билан. — Иссиқ ҳам гапми, қайноғидан бор.\nНозима ичкарига кирди.\n— Нонингиз неча пул? — деб сўради.\nНоввой нархни айтди.\n— Тўртта, — деди пулини чамалаб кўрган жувон.\nДарҳақиқат, новвой ён тарафдаги сўри устида турган қайноққина, буғи чиқиб турган нонларда тўрттаси шу томонга сурди.\nНозима пулни бергач, нонларга қўл чўзди.\n— Ий, қайноқ дедим-ку, сингилжон, қўлингиз куяди-я!\nЖувон шошиб қўлини тортди.\n— Сумкангиз йўқми?\nНоввой атрофга аланглади.\n— Тўхтаб туринг, бир нарса ўйлаб топамиз. Мана, ҳозир...\nШундай дея новвой сўри четида турган газеталардан бирини олди-да, қайноқ нонларни шу газета устига қўйиб берди.\n— Мана, марҳамат, синглим.\nШунча илтифотга жавобан Нозима раҳмат айтмоқчи бўлди, аммо нимагадир истиҳола қилдию, новвойхонани тарк этишга ошиқди.\nКечқурун кўчада кечаётган бекорчи гурунг орасида Нозима ҳамсояси, қишлоқдаги жами гап-сўздан хабардор Раҳимадан сўраган бўлди:\n— Конторнинг олдига янги новвойхона тушибдими?\nРаҳима унга ажабланиб қаради.\n— Янги деганингиз нимаси? Уч ойдан ошди-ку. Лекин янги новвой клиент йиғаман деб нонларни зўр қилиб ётибди. Кўпчилик шунинг олдига борадиган бўлган.\nБу тўлақонли маълумотдан сўнг Нозима новвойнинг ширинсўзлиги боисини англагандай бўлди.\nЭҳтимол дунёда биз эркаклар англамайдиган, аммо нозиктаъб аёллар қалби билан ҳис қиладиган нечукдир сирли-сеҳрли ишоралар, ғайритабиий имдодлар бордир.\nҲар нечук, Нозима кейинги ҳафта яна икки марта янги новвойхонага бориб хуштаъм, қайноқ-қайноқ нонлардан олиб келди.\nБу орада Раҳимадан қизиқаётганини билдирмаслик учун кейинги маълумотларни сездирмасдангина сўраб олишни уддалади.\n— Новвойнинг оти Эргаш. Ўзини Бахмалдан дейишади. У жойларда одам кўп, иш кам-да. Хотини ўлган эканми нима бало, ишқилиб новвойхонанинг ўзида ётиб юради. Шунинг учун тонг саҳардан тайёрлаб қўяди-да нонни...\nНозима... яна ва яна нон олишга борар, новвой Эргаш эса оппоқ тишларини намойиш қилгандай самимий жилмайишнию харидорга илтифот кўрсатишни бопларди.\n“КЎНГИЛГА БУЮРИБ БЎЛМАС ЭКАН...”\nҲар қанча катта бўлмасин, қишлоқда гап ётармиди.\nХуллас, кутилмаганда Нозиманинг новвойхонага серқатнов бўлганлиги ҳақидаги миш-мишлар аёлу эркак оғзида анча вақтгача сақич бўлиб чайналиб юрди.\nБу орада Раҳима янги гап топиб келиб қолди:\n— Ўзим кўрдим! — дея чинқирди у автобусдан тушасола бекат ёнидаги кичик бозорча олдида тўпланишиб турган аёллар сафини ёриб кираркан. — Ўз кўзларим билан кўрдим! — Жувон шу сўзларни айтар чоғида кўрсаткич бармоғини ўнг кўзига суқиб юборар дараража ваҳима билан яқинлаштирди. — Юрибди иккалови! Оғиз қулоқда! Атай орқаларидан пойладим. Кап-катта одамлар уялмай кафега кириб, музқаймоқ ялаб ўтиришибди! Ўзим кўрдим!..\nАхийри қайта-қайта сўровлардан сўнг хотин-халаж гап ким ҳақида кетаётганини англаб етишди: бу Нозима билан Эргаш новвой эди.\nОвул кайвонилари бет чимчилашди, оряаворатдан Нозиманинг гўрига эринмай ғишт қалаганлан ҳам кўпчилик эди. Ниҳоят кексароқ аёллардан бир-иккитаси\nЭртаси куни атай йиғилишиб, Нозиманинг уйига боришди.\nОдатдагидек, гурунг бутунлай безарар мавзулардан, хусусан нарх-наво, болаларнинг қулоқсизлигию раҳбарларнинг қанча пул ишлаётганидан бошланиб, бора-бора ҳозирги замонда айрим эркакларнинг ёлғиз аёлларни алдаб кетаётганлигию, айрим хотинларнинг қариганда элга кулгу бўлишдан уялмай, катта кўчада бегона эркаклар билан етаклашиб юришига келиб тақалди.\nАввалига Нозима ўзини ҳеч нарсага тушунмаётгандай тутди. Бироқ бу ҳийласи иш бермаслигини англагач, туйқусдан бошини эгдию, қизариб-бўзараганча:\n— Нима қилай, кўнгилга буюриб бўлмас экан... — деди.\nАна холос! Кайвонилар анг-танг қолишди. Сунъий жағи оғзидан тушиб кетган Норхол момо қўлини жувонга бигиз қилганча бир-икки:\n— Шен... шен... — дедию, аммо аниқ нима демоқчилигини билмагани боис, шу билан кифояланиб қўя қолди.\nШу билан гап-сўз тугади.\nКайвонилар тўнғиллай-тўнғиллай бу хонадонни тезроқ тарк этишга ошиқишди.\nНозиманинг ажабтовур эътирофи эса бирпасда қишлоқда гап-сўз бўлди...\nБуни эшитган не-не кексалар “Тавба-а” дея ёқа ушлашаркан, мутлақо ажабланишиб:\n— Тўрт болали есир хотинда кўнгил бўлармикан... — дейишарди.\nАфсуски, бўлар экан. Ахир, муҳаббат ёш танламас деб бежиз айтмаганлар-ку...\nМУҲАББАТНИНГ КЕЧИ БЎЛМАЙДИ\nНозима эса... бахтиёр эди!\nЭргаш новвойни кўрса ва ҳаттоки унинг исмини эшитиб қолса моҳпора ойимқиздай қизариб кетадиган, кўзлари чақнаб кетадиган аҳволга тушган жувон ўз ҳиссиётларини шу қадар нўноқлик билан яширишга уринардики, ҳаммаси “манаман” дея кўзга ташланиб турарди.\nНоввойнинг аҳволи ҳам жувонникидан беҳроқ эмасди.\nҲамма нарсадан тезликда хабар топа олиш салоҳиятига эга одамларнинг (уларнинг баъзи бирлари барча ишини ташлаб, эринмасдан Бахмалга ҳам бориб келган дейишади) айтишларига қараганда бечора Эргаш азроилмонанд хотини дастидан уйдан бош олиб чиқиб кетган экан. Бўлмаса қўлида гулдай ҳунари бор, новвой ҳаммага ҳам керак...\nХуллас, Нозима билан Эргашни гоҳ шаҳарда, гоҳ новвойхонада бирга кўришаверишди, кўришаверишди, шунга яраша гап-сўзлар ҳам хамиртуруши ошгандай кўпираверди, кўпираверди...\nБу иккала кап-катта одамга қараган одамнинг кулгуси келарди. Ўзлариям илтифоту ширинсўзликнинг, бир-бирларини бошга кўтариб муомалада бўлишнинг тирик намунаси эдилар-да. Жувон новвойдан мулойим, новвой жувондан... Бир-бирларига қувнаб, кўзлари чақнаб термулиб қолишлари-чи... Ҳа, нима десангиз денг, аммобаайни эрта-индин тўйи бўладиган йигит-қизнинг ўзи...\nМуҳаббат нафақат ёш танламаскан, балки муҳаббатнинг кечи ҳам бўлмас экан...\nГап-сўзгар тошга томаётган точидай гап — барибир бир куни қайдандир тешиб чиқади.\nМуҳаббат шаробидан маст Нозима билан Эргаш ҳам тез орада дастлабки синовга дучор бўлдилар.\nБир куни нон олиш баҳонасида новойхонага кирган овул оқсоқолларидан бўлмиш Равшан чол Эргашни сиқувга олди:\n— Менга қара, ҳой бола, мақсадинг нима ўзи сенинг? Нозима бизнинг уруғдан, уни бировга хафа қилдириб ҳам қўймаймиз. Агар ниятинг ёмон бўлса, терингни шиби оламан сен боланинг!.. Ё бекорчиликдан эрмак излаб қолдингми?\n— Ниятим ёмон эмас, отахон. Бекорчиликдан эрмак изласам, бир бечоранинг бошини оғритмай, шунақа жойларга борардим-қўярдим-да.\nРавшан чол жаҳл билан ҳассасини кўтарди:\n— Унда чайналавермасдан айт кўнглингдагини!\nНоввой оқсоқолга қаттиқ тикилди:\n— Мен шу жувонга уйлансам дейман...\nТабиийки, бу гап ҳам шамол тезлигида қишлоққа ўрлади.\nЭнди аёллар Нозимани сиқувга олишди:\n— Ҳой, хотин, ким ўзи бу новвой, хотини бормиш деб эшитамиз, болалари бормикан, хотинидан ажрашганмикан...\nЖувон барча саволларга елк ақисиш билан жавоб қайтарди:\n— Билмайман. Лекин...\nОвул аёллари сергак тортишди:\n— Нима “лекин”?\nБир муддат ўй суриб қолган Нозима охири кўнглидагини айтди:\n— Шу одамни кўрсам хурсанд бўлиб кетаман. Шу одамни ўйласам ҳам хурсанд бўлиб кетаман...\nОқила аёллар Нозимани ҳафтафаҳмликда, ақлсизликда айблай-айблай қайтиб кетишди.\nМуҳаббат одамни кўр қилиб қўяди деганлари ҳам чин экан.\nГап-сўзлар авжига чиққан кунларнинг бирида... Эргаш новвой Нозима билан никоҳдан ўтишибди!\nҚизиқ томони, келин томондан гуовҳликка Раҳима ўтибди. Новвойнинг ўзи эса бир ўртоғини бошлаб келибди.\nҚишлоқ ари уясидай ғувиллаб қолди.\nАйниқса овул қаҳрамони айланган Раҳима деярли ҳар бир уйга кириб, никоҳ маросими қандай бўлганлигини оғзини тўлдириб, ипидан-игнасига қадар айтиб берарди. “Гувоҳ”нинг айтишича, сабри чидамаган шўрлик Нозима мулла биринчи марта “Розимисиз?” деб сўрагандаёқ “Ҳа” деб юборган эмиш...\nНикоҳдан сўнг Эргаш новвой... Нозиманинг уйида яшай бошлади.\nЭртаси куниёқ ҳамма нарсага қизиқадиган қиз-жувонлар новвой ишга кетган маҳал аста ёпирилиб келишди ва ҳовлида минғирлаб хиргойи қилганча кир ёйиб юрган Нозимани ўраб олишди. Сўнг одатда бунақа пайтлари бериладиган қитмир савол ўртага ташланди:\n— Хўш, чеча, қалай?\nНозима бир муддат ўзининг оғзига тикилиб қолган қиз-жувонларга уялинқираб жилмайиб қараб турди-да, сўнг самимият ила:\n— Ҳақиқий ҳаёт нелигини энди билдим... — деди.\nҚиз-жувонлар гуриллаб кулиб юборишди. Нозима баттар қизариб кетди...\nҲа, Нозима бахтиёр эди. Мудом ниманидир ўйлаб, бошини ерга эгиб юрадиган, юзида ташвиш ифодалари қотиб қолган, ёшига нисбатан қаримсиқ кўринадиган бу жувон қандайдир бир-икки ой ичида бутунлай ўзгариб, бемалол айтиш мумкинки, ёшариб кетди. Энди Нозиа қаддини кўтариб, мағрур юрар, кўзларида бахтиёрлик ўти чақнар, ёноқлар ол тус олган, оз-моз бўёқ сурилган лабларида табассум ўйнар, пешонаси ҳам текислашгандай, ажинлар аллақаёққа йўқолганди.\nЭргаш новвой ҳам бахтнинг еттинчи қаватида учиб юрганини илғаш учун унга бир қарашнинг ўзи кифоя эди.\nНоввой икки марта бутун қишлоққа қайноқ нон улашиб чиқди. Текинга.\nБу икки жон, Нозима билан Эргаш мана шу улкандан-улкан дунёда шунча йил адашиб-улоқиб юриб, ниҳоят энди топишгандай бир-бирларини ер-кўкка ишонишмас, бир-бирларини бошларига кўтаришар, Равшан чол истеҳзо ила айтганидай, бир-бирларининг соясига салом бериб, ҳаттоки кўрпача ҳам тўшардилар...\nКўрганлар анча вақтгача гапириб юришди.\nМилиционерларнинг хизмат машинасида иккита миршабни эргаштириб келган бир бақироқ хотин куппа-кундузи Эргаш новвойнинг новвойхонаси ёнида “Ҳой, мусулмонлар! Хотинбознинг дастидан дод! Ўлар бўлса ўлиб бўлдим-ку!..” дея бақириб-чақирганча юзини тилаверган!\nБу томоша беш дақиқача давом этган. Ахийри адойи тамом бўлган, бирдан букчайиб, қаримсиқ кимсага айланиб қолган новвой ичкаридан отилиб чиққану, ҳеч кимга қарамасдан ўзини машина ичига урган.\nЯна кўрганлар гапириб юришди: юзи қонга беланган ваҳший хотин новвойнинг ортидан ўзини машина ичига ургану, яна куппа-кундузи, ҳамманинг кўз ўнгида муштдайгина бўлиб қунишиб ўтирган Эргаш бечорага ёпишиб, уни юмма талай кетган...\nМашина шиддат билан олдинган интилган...\nБу воқеадан зудликда огоҳ этилган Нозиманинг юзи бирдан қорайиб кетган, жувоннинг ўзи “шилқ” этиб полга ўтириб қолган...\nБу воқеани нафақат кўрган, балки эринмасдан текширишга тушган овул аҳли гапириб юрди: келган азроил Эргаш новвойнинг хотини экан. Улар ўн йилдан бери бирга яшашаркан, аммо ўртада фарзанд йўқ экан. Эргаш новвой авваллари ҳам бир-икки марта уйдан чиқиб кетган экан, лекин ҳар сафар хотин милиса укаси кўмагида эрининг қаердалигини аниқлаб олиб, бало-қазодай бўлиб бостириб бораркан.\nНоввой “ажрашаман” деркан, аммо эрига қариндошлик иплари билан ҳам боғланган хотин бу ҳақда эшитишни ҳам истамас экан...\nЭргаш новвойдан бир хабар бўлмади. Нозима адойи тамом бўлди.\nЖувон бирдан қариб қолди, хунуклашган, ёноқ суяклари туртиб чиққан юзини ажинлар босди; қадди букчайди.\nНиҳоят қирқ кун деганда Нозима тўнғич ўғлини олиб, ҳеч кимга билдирмасдан тонг саҳарда катта йўлга чиқди ва Бахмал томонларга жўнади.\nОна-бола қоронғу тушганда қишлоққа қайтиб келишди.\nУйига аранг қадам ташлаб, гандираклаб кириб келган Нозима ўзини кўрпага ташлади ва шу ҳолида уч кун аланги оташ бўлиб ётди.\nТажрибали Раҳима тўнғич фарзандни сўроққа тутди:\n— Бордиларингми? Кўрдиларингми?\nЎғил бош ирғади.\nЎғил ҳайрон бўлди:\nРаҳиманинг жаҳли чиқди:\n— Ким бўларди, новвой-да.\nАёл бақа бўлиб қолди:\n— Миқ этмадими?\n— Индамади. Фақат...\n— Айт, нима фақат? Тўғрисини айт. Эси кўп боласан-ку...\n— У киши бизни кўргандан йиғлайверди.\n— Йиғлади? Уйида-я?\n— Йўқ! Биз у киши билан қишлоқ чеккасида кўришдик.\n— Ойинг-чи? —жони ҳиқилдоғига келган Раҳима беихтиёр бақириб юборди. — Ойинг бир нарса дегандир.\n— Йўқ, ойим ҳам индамади.\n— Индама-ай, аммаммнинг бузоғига ўхшаб туравердими?\n— Йўқ, ойим ҳам йиғлади...\n— Кейин-чи, кейин нима бўлди?\n— Ҳеч нима. Кейин биз уйтга қайтдик.\n— Ҳой, инсон! — яна бақириб юборди Раҳима. — Қанча кўришдиларинг ўзи ўша... новвой билан?\n— Уч соатча.\nРаҳиманинг кўзлари катта-катта очилиб кетди.\n— Уч соат... кўзининг сийдигини оқизиб ўтиришмагандир. Бир-бирини ялаб-юлқаб дегандай...\n— Йўқ, у киши йиғлади, ойим йиғлади. Кейин индамай орқага қайтдик. Ойим автобусдаям тинмай йиғлаб келди...\n— Буни қара-я...\nНозима тўртинчи кун деганда сал ўзига келди.\nҲолсиз, лаблари пўрс-пўрс ёрилиб кетган, кўзлар ич-ичига ботган бу жувон бундай бир ой олдингина нисбатан йигирма ёшга қаригандай эди...\nҲар қанча катта бўлмасин, қишлоқ аҳлининг ўзига яраша ташвиши бор. Нозимага ҳам алоҳида эътибор бериб ўтиришмади.\nЖувон тақдирига тан бергандай эди. У яна далага чиқиб кетди.\nФақат кечалари Нозима ухлай олмайди. Тўшагига янтоқ солингандай сира ухлай олмайди, тинмай уҳ тортиб, ағдарилиб чиқади. Юлдузлар кўкка бодроқдай сочилган кезлари эса жувон ҳовлига чиқади ва ҳушсиз одамдай ҳовлини айланаверади, айланаверади...\nБалки Нозима тақдирига тан берган ҳам бўлармиди. Аммо...\nБахмалдан совуқ хабар келди: шу овулда уч-тўрт ой новвой бўлиб ишлаган Эргаш исмли киши юрак санчиғидан оламдан ўтибди. Майитни фалон соатга чиқаришаркан...\nТўйга бормаслик мумкин, аммо жанозага... Овул оқосоқоллари йўлга тушишди...\nНозима... Ҳар қанча тақдирга тан бергандай кўринмасин, юракнинг туб-тубида бир ожизгина умид учқуни йилтираб турарди: “Бир куни у қайтади...” Машъум хабарнинг совуқ эпкини шу учқунни ҳам сўндирди...\nНозима чидаб тура олмади: дод солиб йиғлади, айтиб-айтиб йиғлади, ўзини деворларга уриб бўзлади, кийимларини йиртиб-юлқиб бўзлади... Жувон кеч келган бахтини, ўзининг аёл сифатида ҳузур қилиб, яйраб яшашига сабабчи бўлган суюклисини йўқотганди ахир... Ҳа, Нозима ҳақиқий ҳаёт, ҳақиқий бахт нелигини билди, кўрди. Оз муддатга бўлса ҳам. Аммо энди унга ўша тенгсиз бахтни ато этган инсон йўқ... Бунга қандай чидаб бўлади ахир...\nЙиғла, Нозима, йиғла...


Дунёдаги энг қиммат чизиқча\n14.04.2018 17:34 0 1661\nАмерикаликлар 1962 йили Венера сайёрасини ўрганиш мақсадида «Маринер-1» ракетасини учиришди. Аммо орадан бир неча дақиқа ўтиб ракета ҳалокатга учради.\nАввалига антеннаси ишламай қолди, кейин бошқарув борт компьютерига ўтди. Компьютер антенна бераётган нотўғри сигналларни инкор қилиб, ракетани ўзи бошқариши керак эди. Бироқ бундай бўлмади, чунки унга ўрнатилган дастурда битта хато бор эди — кўрсатмаларни перфокарталарга (илгари компьютерларда перфокарталар ишлатилган) ўтказишда тенгламаларнинг биридаги ҳарфнинг тагидаги чизиқча тушиб қолганди. Бу тенгламанинг математик моҳиятини тубдан ўзгартириб юборди — ракета тўғри йўналиш қолиб чапга бурилиб кетди ва портлади...\nЎша воқеаларни ёритган журналистлар бу «тарихдаги энг қиммат чизиқча» деб ёзишганди. Бугунги ҳисоб-китобларга қараганда, компьютердаги битта хатолик 135 миллион долларлик космик кемани йўқотишга олиб келган.\nкомпьютер Маринер-1 чизиқча\nТехнология 26/03, 16:51\nЖанубий Кореяда амалдорларнинг компьютерлари энди ҳар жума куни мажбуран ўчириб қўйилади\nТехнология 08/04, 11:47\nБолага неча ёшидан компьютерга рухсат бериш керак?


Интернетда қандай пул топса бўлади? - Terabayt.Uz\nИнтернетда қандай пул топса бўлади?\nҲозирда интернет фойдаланувчиларининг ўнтадан камида саккизтасида «Интернетда қандай пул топса бўлади?» деган савол бор. Хўш, ростдан ҳам, интернетда қандай пул топса бўлади? Бу бўйича аниқ бир қонуний ҳужжат борми? Ушбу мақолани охиригача ўқинг ва интернетда пул ишлаш сирларини билиб олинг.\nЎзбекистонда интернетга улаш хизматини кўрсатиш бўйича рақобатбардош муҳит мавжуд эмаслиги ҳамда шимолий, яъни Қозоғистон-Россия интернет-каналига боғлиқ бўлган вазият юзага келганлиги сабабли, интернетга уланиш бошқа МДҲ давлатларидагига нисбатан анча секин ва қиммат ҳисобланади. Бу муаммони Ўзбекистон янги ташқи каналлар очиш эвазига ҳал қилмоқчи: Туркманистон, Эрон, Қирғизистон ва Хитой орқали интернетга уланиш тезлиги оширилади ва унинг барқарор ишлаши таъминланади. Шу йилнинг охиригача ушбу давлатларнинг миллий операторлари билан каналларни ижарага олиш ва сотиб олиш тўғрисидаги келишувлар имзоланади. Бундан ташқари, Ахборот технологиялари ва коммуникацияларини ривожлантириш вазирлиги томонидан шу йилнинг охирида Ўзбекистонда интернет каналларининг ўтказувчанлиги 8-10 баробарга оширилиши айтилган.\nЎҚИНГ: Ўзбекистонда Интернет тезлиги 8 - 10 бараваргача оширилиши кутилмоқда\nЛекин барибир ҳозирда Ўзбекистон интернет чекланган мамлакатлардан бири бўлиб қолаётгани сир эмас.\nКелинг, мавзуда четлашмаймиз.\nИнтернет – бу пул дегани! Ростдан, интернетда қандай пул топса бўлади?! Бундай сўровни қидирувга берсангиз, минглаб маълумотлар чиқади. Ҳатто, интернетда пул топиш бўйича дарслик-адабиётлар, видеоқўлланмалар ҳам талайгина.\nКелинг, интернетда пул топиш мавзусида босқичма-босқич тўхталиб ўтамиз.\nБиринчидан, интернетга жойлаган маълумотингиз ёки видеоларингиз учун ҳеч ким сизга пул бермайди. «Мен жойлаган маълумотларни кўп ўқиганлиги учун, кўп кўрилганлиги учун интернет «катта»лари менга пул беради», деган хомхаёл фикрлардан озод бўлинг. Сабаби – чет элда ўтирадиган интернет «катта»ларининг сиз жойлаб бораётган маълумотлар билан иши йўқ.\nИккинчидан, ростдан ҳам интернетга фойдали маълумотларни жойлаб бориш пулли ҳисобланади! Қандай? Буни бир қанча интернет платформаларида кўрсатиб беришга уринамиз.\nИжтимоий тармоқларда пул топиш\nБу – ҳозир энг урфга кирган усуллардан биридир. Telegram'да, Instagram'да, Одноклассники'да, Facebook’да, YouTube’да катта-катта каналлар борки, улар кунлик жойлаган ахборотлари учун мўмайгина даромад топишади. Улар даромадининг асоси эса ўзларининг каналларига жойлаб борадиган рекламадан тушадиган пуллар ҳисобланади. Яъники, каналнинг қанчалик кўп аъзолари бўлса, унга реклама жойлаш шунчалик қиммат бўлади. Ҳозирги кундаги норасмий маълумотларга кўра телеграм-каналларга (аудиториясига қараб) 150 минг сўмдан, 4 млн сўмгача миқдорда пул тўлаш эвазига (қанча вақт жойлаб борилишига қараб нархи ўзгариб бораверади) рекламангизни жойлашингиз мумкин бўлади.\nЭнди ўз-ўзидан савол туғилади: ижтимоий тармоқлардаги каналларнинг, саҳифаларнинг аудиториясини, яъни аъзоларини қандай кўпайтирса бўлади? Бу – масаланинг энг нозик нуқтасидир. Сабаби сиз интернет фойдаланувчиларига керакли ва қизиқарли маълумот беришингизга қараб аъзолар ортиб бораверади (Бу ҳақида кейинги мақолаларимизда батафсил тўхталамиз).\nУшбу вариант сиздан дастлабки қўйилмаларни талаб этади, бироқ кўп ўтмай ўзини оқлай бошлайди. Сайт иши яхши йўлга қўйилса, ундан ҳар ойда 10 минг долларгача миқдорда фойда олиш мумкин. Асосий фойдани реклама (контекстли, баннерли, тизерли) олиб келади, бунда шерикли дастурларида иштирок этиш ёки ҳаволаларни сотиш мумкин бўлади. Агар сиз янада илдамлаб кетмоқчи, нафақат сайтни ривожлантириш, балки ўз инфобизнесингизни қурмоқчи бўлсангиз, у ҳолда фойда янаям кўп бўлади, фақат бошиданоқ шунга яраша чиқимига тайёр туринг. Бу – энг фойдали вариант, шундай экан «Интернетда пул ишлаб топиш ҳақиқатми?» деб сўраманг, чунки сайтлар эгаларининг баралла жавоби «Ҳа» бўлиб турибди.\nХўш, ахборот сайти ва инфобизнес орасида қандай фарқ бор? Дастлаб фойдали ахбороти бўлган контентли сайт ҳам ахборот эвазига пул ишлайдигандек туюлади. Бироқ биринчи ҳолатда пул ташқаридан (реклама, шериклик дастурлари) кириб келади, инфобизнесда эса сиз муайян бир ахборот маҳсулотини сотасиз ва унинг учун мижозларингиздан пул оласиз. Қуйидагилар ахборот маҳсулотлари бўлиши мумкин:\nОнлайн ўқув курслари;\nYouTube’да пул ишлаш\nYouTube’да каналингиз фаол, ундаги барча видеолар ўзингизга тегишли бўлиши керак. Каналингиз фаол ҳамда 10 000 дан ошиқ (умумий видеолар) кўрилган бўлиши, шунингдек, 100 дан ошиқ обуначиларингиз бўлиши керак. Булардан ташқари, энг асосийси – сиз 18 ёшдан ўтган бўлишингиз керак. Агарда юқоридаги қўйилган талаблар сизда мавжуд бўлса, унда ҳеч қандай шубҳасиз, YouTube’да пул ишлашни бошлашингиз мумкин.\nYouTube’да пул ишлаш учун қўйиладиган илк қадам Google Adsense'дан бошланади. Обуначиларингиз миқдори ҳамда кўрилган видеолар сони тегишли меъёрдан ўтганидан кейин Google Adsense'га бемалол уланишингиз мумкин.\nУнда ҳам уланганингиздан кейиноқ тўлиқ пул ишлашни бошламайсиз. Биринчи қадам Adsense'га уланиш бўлса, кейинги қадам бу Google’дан хат кутиш. Хат келгандан сўнг сиз интернетдан пул топа бошлайсиз.\nШундай қилиб, интернетда пул ишлаш сиз ўйлаганчалик осон ҳам эмас, қийин ҳам эмас. Сайтимизни кузатишда давом этинг – ижтимоий тармоқларда пул ишлашнинг янгича усуллари ҳақида сизга яна ҳам қизиқарли ва фойдали маълумотлар бериб борамиз.\nЎҚИНГ: Соғлиқни сақлаш вазири ижтимоий тармоқлардан фойдаланишни чеклаш ҳақида кўрсатма берди\n#Google #Telegram #YouTube #«Янги интернет»


Written by Абу Муслим Jan 23, 2017 - 1560 Views\nАгар Интернетга диний билим олишнинг бир воситаси сифатида қаралса, у ерга жойлаштирилган баъзи бир қўштирноқ ичидаги “исломий сайтлар” мусулмонларнинг дунёқарашига жуда ҳам катта салбий таъсир кўрсатишига шубҳа қилмаса ҳам бўлади. Ваҳоланки уларни исломий сайт, деб аташ жудаям қийин.\nБугунги кунда Интернет халқаро тармоғи инсон онгига таъсир ўтказувчи улкан ахборот қуролига айланиб бўлди ва бундан дин ҳам мустасно эмас. Ҳар хил Интернет сайтлари орқали дин масаласида иғвогарлик мақсадларини кўзлаган салбий ахборотлар диндорларга етказилмоқда. Кўп ҳолларда Ислом динини ниқоб қилиб олиб, мусулмонлар оммасига, айниқса ёшларга Ислом динини бузиб кўрсатувчи чақириқ ва ғоялар ҳам учрамоқда.\nАфсуслар бўлсинким, мана шунақанги нотўғри талқин қилишлар сабабли кўпчилик Ислом дунё миқёсидаги жамият хавфсизлигига таҳдид манбаи, деган янглиш фикрга келмоқда.\nИслом динининг бу кўринишда намоён бўлиши террористик актлар тайёрлашда “исломий” тавсифлардан фойдаланиш, радикал кайфиятдаги унсурлар ва фақат портлатиш орқали тасвирлаш, гаровга олиш, ўзини “шаҳид” қилиш ва номусулмонларга тажовузкорона муносабатда бўлишлар манфаатдор томонларга жуда ҳам қўл келмоқда.\nАфсуски, ёш мусулмонларда Интернетда “яшаш”га бўлган “замонавий” интилишлар пайдо бўлмоқда ва бу орқали шубҳали манбаалардан олаётган “билим”лари уларнинг онги ва хулқига зарар етказадиган ҳолатга олиб келмоқда.\nИнтернетда кўп дуч келинадиган моҳирлик билан баён этилган гумроҳлик ва асоссиз ғоялардан бир нечтасини далиллар келтириб ўтамиз:\n- Ғайридинларнинг мол-мулки ҳалол;\n- Экстремистик услубларга асосланган ва фақат куч ишлатиш билан чегараланган, жойи, вақти ва шарт-шароитларини ҳисобга олмаган ҳолда Аллоҳ сўзини юксалтириш учун глобал жиҳодни бошлаш ва киритиш;\n- Машҳур уламо ва олимларнинг фикрлари танқидчи тарафкашларнинг фикрларига тўғри келмагани учун, уларни давлат олдида лаганбардорлик қилганликда ва ҳақиқатни яширишда айблаш ва ҳақорат қилиш;\n- Шахсни, шартларни ва вақтни ҳисобга олмаган ҳолда, фойдаю зарарини билмасдан ўз жонига қасд қилиш орқали шаҳидликка эришиш ҳаракатларини амалга оширишни маъқуллаш.\nИнтернет ёрдамида сўзлашувчига ўз шахсиятини яширишни таъминлаш орқали, кўпчилик ўзининг аксарият нотўғри ва ноаниқ дин ҳақидаги тушунчасини ифода этиш учун кафолатланган эркинликка эга бўлишди. Бир инсон виртуал ниқоб тақиб Интернет орқали ҳамла қилади ва унга ёқмайдиган нарсалар ва инсонлар ҳақида гап бошлайди. Хато қилиш инсонга хос бўлган хусусиятлиги учун у ўзининг билимини ҳисобга олмаган ҳолда, бир қатор давлатларнинг тизими, миллатлар, ижтимоий гуруҳлар ва, албатта, диний масалаларни муҳокама қилишни бошлайди.\nРасулуллоҳ соллоллоҳу алайҳи васаллам саҳобаларидан Саҳл ибн Ҳунайф розияллоҳу анҳу: “Ҳой Одамлар! Фикрларингиздан қайтингиз! Аллоҳга қасамки, мен ўзимни Абу Жандал кунида шундай ҳолда кўрдимки, агар Расулуллоҳ соллаллоҳу алайҳи ва салламнинг амрларини рад қилишга қодир бўлсам рад қилган бўлар эдим”.\nИнтернет шахси ноаниқ шайхларнинг фатволари, радикал гуруҳларнинг шиорлари, кишиларнинг динга бўлган шахсий қарашлари ва жоҳилона фикрлар билан тўлиб кетди.\nМашҳур олим Ибн Қаййум: «Урф-одат ва анъаналарни, вақт ва шарт-шароитни ҳисобга олмасдан, фақат китобда кўрсатилганига асосланган ҳолда фатво берувчилар адашиб қоладилар ва бошқаларни ҳам адашишларига олиб келадилар. Шу аснода ҳаракат қиладиган муфтийнинг динга қарши жинояти барча инсонларни яшаш жойи ва вақти, характери ва одатлари орасидаги фарқларини ҳисобга олмай, ягона тиббиёт китобига асосланиб даволайдиган шифокорнинг жиноятидан ҳам ёмонроқдир. Бунақанги билимсиз шифокорлар ва муфтийлар дин ва инсонларнинг соғлигига энг катта зиён етказишади. Аллоҳдангина ёрдам сўраймиз» ("Иъламул-муваққиийн ъан Роббил-аламийн", 3/89).\nИнтернетдаги шунга ўхшаш маълумотлар исканжасига тушиб ва ўз билимсизлигига ва ўз манфаатини ўйлашга тушиб, ўзининг фикрини маъқуллайдиганларга келсак, у ўзини ва бошқаларни алдайди, ёки бизда унга таъсир қилиш имкониятлари йўқ.\nБиз биламизки комил дин бор, лекин комил инсонлар йўқ. Исломни одатий тушунувчи ва тушунтирувчи олимларнинг китоб ва меҳнатлари талаб этилмайдиган бўлиб қолди: ёшлар асосан вақтларини интернетда ўтказишади, бу эса ўзининг ғараз мақсадларини диндан фойдаланган ҳолда, Ислом номидан фанатизм ва энг кескин радикал ғояларни тарғибот ва ташвиқот қилувчи ҳар хил сайтларнинг мустаҳкам жойлашувига имкон яратиб берди.\nБиз фақат огоҳлантиришга ҳаракат қиляпмиз - Интернетдан ҳақиқат билан умуман боғлиқ бўлмаган маълумотларни олишга осон йўл қидирманг.\nИсломда дини оғиздан оғизга ўтиб ўрганилади. Дин бизга Аллоҳ таъолодан Жаброил алайҳиссалом орқали, Жаброил алайҳиссаломдан Муҳаммад соллоллоҳу алайҳи васаллам орқали, ундан саҳобаларга ва кейинги авлодларга ўтиб келган.\nФақат интернет сайтлар, китобчалар ва қўлланмачалар билан чекланган ҳолда тўғри ва тўлиқ диний илм олиш ва устига устак уни тарқатиш эса мутлақо мумкин эмас. Чунки инсонларнинг тушунишлари, илм даражаси ҳар хил ва ҳар ким ўқиган ва кўрганларини ўзича қабул қилади. Агар инсон атрофида унданда илмлироқ киши бўлмаса, у адашиши ва бошқаларни ҳам йиллаб адаштириб юриши мумкин, чунки унинг ўзини тўғри йўлга бошловчи киши йўқ.\nДоим ёдда тутиш кераки, интернетдаги ҳар бир ўқилган, эшитилган ва кўрилган маълумотларга ўйлаб ёндашиш лозим. Биз динда ўзимизни тутиш билан дин учун кўзгу бўлишимиз керак. Шошилинч хулосалар чиқаришдан ва айниқса амаллар қилишдан эҳтиёт бўлинг, чунки дин бу ўйин эмас, балки ё жаннат неъматларига, ё дўзах азобларига олиб борувчи жиддий йўлдир!\nЖаҳолат салтанати Jan 23, 2017 - 1560 Views\nТурғунликнинг сабаби нимада? Jan 23, 2017 - 1560 Views\nИнтернет одоблари Jan 23, 2017 - 1560 Views\nMore in this category: « Тузувчиларки, бузувчилар ҳам бор... Инқироз ва Тақво »


АНДИЖОН – “Жаноб Шерматов, бизни мажлиспараст раҳбар қўлидан қутқаринг!”\n31 июл 2021, Тошкент вақти: 04:21\nИЗБОСКАН. “Андижон вилоят, Избоскан туманидан ёзмоқдаман. Тумандаги мактаблардан бирида ишлайман. Куни кеча “Сиздан Телеграм”да Избоскандаги педагоглар меҳнат таътилидан турли мажлисларга чақириб олинаётгани ҳақида мактуб чоп этилди. Мактуб муаллифи ҳақиқатни ёзибди. Чиндан ҳам, туман ХТБ мудири С.Ғ. турли баҳона ва арзимаган гап-сўзлар билан йиғилиш ўтказишни яхши кўради. Бугун директор, эртага “завуч”, индинга директор ўринбосарларини йиғиб топшириқ беришдан чарчамайди.\nИюнь ойининг сўнгги ўн кунлигида меҳнат таътилига чиққан қанча раҳбар ходимлар таътилни мажлисларда ўтказмоқда. Бу ҳам етмаганидек, ҳар куни мактаб директорларини бир автобусга солиб, бирор мактабни текширишга олиб боради. Ўша мактаб директори ва директор ўринбосарини барча ҳамкасблари олдида (туманда мактаб директорлари 52 нафар) изза қилади.\nМажлисбозлик кимга керак? Таълим соҳаси вакиллари ҳам одамлардек дам олиши керак-ку! Ўқитувчилар август ойида ишга қайтиб барча тайёргарлик юмушларини керагидан ортиқ қилиб бажаради-ку?!\nХалқ таълим вазири Шерзод Шерматовдан бу бўйича холис текширув ўтказиш, туман маорифи муҳитини яхшилашни сўраймиз. Жаноб вазир, бизни мажлиспараст раҳбар қўлидан қутқаринг!”\n(Бу хабар Озодликка 4 июль куни келди)


ИнтерФУТБОЛ :: Диёр ТУРОПОВ: «МАҒЛУБИЯТ ТАСОДИФ ЭКАНЛИГИНИ ИСБОТЛАМОҚЧИМИЗ»\nДиёр ТУРОПОВ: «МАҒЛУБИЯТ ТАСОДИФ ЭКАНЛИГИНИ ИСБОТЛАМОҚЧИМИЗ»\nПойтахтнинг «Локомотив» клуби мана икки йилдирки, Осиё Чемпионлар Лигасини гуруҳ босқичидаёқ якунлашга мажбур бўлмоқда. «Темирйўлчилар» сўнгги марта 2016 йили бу мусобақада муваффақиятли иштирок этиб, ярим финал остонасида БААнинг «Ал-Айн» жамоасига мағлуб бўлишганди. Аввалги мавсумда жуда кучли гуруҳдан ўрин олган вакилларимиз бу йил нисбатан ўзининг даражасидаги рақиблар билан бир гуруҳдан жой олди. Аслида «Локомотив» қитъа миқёсидаги нуфузли турнирни ёмон бошламади, аммо кейинги икки ўйин дилни хира қилгани айни ҳақиқат. Муҳими, жамоа аъзолари руҳий тушкунликка тушиб қолишмади, чунки улар ўйин бобида мағлуб бўлишмади. Шу жиҳат уларга қўшимча куч берганини такидлаб ўтиш жоиз. Сoca Cola Суперлига 4-тури доирасида бўлиб ўтган «Локомотив» ва АГМК жамоалари ўртасидаги учрашувдан сўнг жамоанинг муҳим ва тажрибали футболчисига айланиб улгурган Диёр Туроповдан интервью олдик.\n- Диёр, «Ал-Иттиҳод» билан ўйинда қайд этилган мағлубиятдан сўнг руҳий тушкунликдан чиқиш қийин бўлмадими?\n- Осиё Чемпионлар Лигаси билан миллий чемпионат ўйинлари орасида фарқ бор, барибир. Тайёргарлик жиҳатидан ҳам, ўйинга бўлган муносабат ҳам буткул бошқача бўлади. Чунки бу мусобақада биз нафақат клуб, балки бутун Ўзбекистон номидан майдонга тушамиз. Албатта, ушбу ҳолат зиммамиздаги масъулиятни янада оширади. Саудияда йўл қўйган хатоларимизни таҳлил қилиб, ўйинни иложи борича тезроқ унутишга ҳаракат қилдик. Кейинги баҳсда ғалаба қозонишимиз шарт эди. АГМК устидан қўлга киритилган ютуқ жамоадошларимга катта руҳий устунлик тақдим этган бўлса, ажабмас. «Ал-Иттиҳод»ни энди уйимизда қабул қиламиз, сафардаги мағлубият тасодиф эканлигини исботлашимиз зарур.\n- Сафардаги хато ва камчиликларни бартараф этиш учун қандай ишлар олиб борилди?\n- Машғулотлар жараёнида йўл қўйилган камчиликлар устида ишладик. Мураббийлар штаби қаерда қандай хатога йўл қўйганимизни кўрсатиб беришди. Бу нарса такрорланмайди, деган умиддаман. Олдиндаги учта турда фақат ғалаба бизни кейинги босқичга олиб чиқиши мумкин, шунинг учун майдонда боримизни берамиз. Ҳаммаси ўзимизга боғлиқ, жипслашган ҳолда ҳаракатлансак, гуруҳдан чиқамиз.\n- Мана, «Локомотив» икки мавсумдан буён гуруҳдан чиқиш миссиясини бажара олмаяпти, кучли гуруҳдан жой олмоқда. Аммо бу галги рақиблар бир мунча кучсиздек...\n- Гапингизга тўлиқ қўшиламан. Ўтган мавсум «Ал-Дуҳаил», «Зоб-Оҳан» каби кучли жамоалар билан ўйнадик. Уларнинг қандай кучга эга эканлигини биласиз. Гарчи Осиёнинг гранд жамоаларига мағлуб бўлсакда, муносиб қаршилик кўрсата олдик. Жорий йилда куч синашаётган рақибларимиз эса нисбатан ўзимизнинг даражамизда. Ортга йўл йўқ, қандай рақиб бўлишидан қатъий назар, ижобий натижа илинжида ҳаракат қиламиз.\n- «Локомотив» иккала фронтда ҳам биринчи бўлимга қараганда, иккинчи бўлимни фаол ўтказмоқда. Жамоаниг ҳозирги ҳолатидан келиб чиқиб, бунга қандай изоҳ берасиз?\n- Кўряпсиз, ҳам халқаро миқёсда, ҳам ички чемпионат ўйинларида осон бўлмаган учрашувларни ўтказяпмиз ва деярли ҳар бири тенгма-тенг бўлган жамоалар саналади. Учрашув бошида биз ҳам, рақиб ҳам жисмоний тарафлама яхши ҳолатда бўлади. Учрашувнинг асосий қисмида қайси жамоа жисмонан тетик бўлса, ижобий натижа ҳам улар томонида бўлади. Бошқача изоҳ беролмайман.\n- Бугунги ўйин билан Суперкубок ўйинини солиштирадиган бўлсак, АГМКда қандай ўзгаришларни сездингиз?\n- Фарқ жуда катта демаган бўлардим. АГМКда яхши мураббий ишлаяпти. Миржалол Қосимовни республикамиздаги энг етук мутахассислардан бири сифатида эътироф этамиз. Икки учрашувни таққослайдиган бўлсам, улар тактик томонлама ўсишга эришгани, мураббийнинг услубига аста-секинлик билан мослашиб олишаётганини сезиш қийин эмас. Шунингдек, тартибли футболни тўғри йўлга қўя олишган. Футболчиларида ҳам курашувчанлик хислатлари ўсган. Бугунги ўйинда ҳам бизга бир мунча қийинчилик туғдиришди. Айниқса, Бобур Йўлдошевнинг ўйини алоҳида эътиборга молик. У аксар ҳолларда тўпни олиб қўйиб, тезда шерикларини олдинга бошлади.\n- Олмалиқ шаҳри жамоаси сиз учун бегона эмас, ушбу клуб орқали элга танилдингиз...\n- Тўғри айтасиз. Ҳозирги даражага етиб келишимда АГМКнинг ҳиссаси беқиёс. Игорь Анатольевичдан ҳам миннатдорман, унинг қўл остида кўплаб ёш футболчилар тўп суриб, кейинчалик кучли жамоаларга йўл олишди. Жамоадошим Олег Зотеев ҳам катта футболга шу клубда қадам қўйган. Ўйлайманки, собиқ жамоамни ҳали олдинда катта ғалабалар кутмоқда.


Соғлиқни сақлаш соҳасида молиявий ва самарадорлик аудити натижалари\nҲисоб палатасининг 2021 йилдаги назорат ишлари режасига мувофиқ Соғлиқни сақлаш вазирлиги тизимида молиявий ва самарадорлик аудити ўтказилди.\nОлий ва ўрта махсус таълим вазирлиги тизимида мувофиқлик аудити\nЎзбекистон Республикаси Президентининг 2021 йил 27 августдаги ПФ-6300-сон Фармонига асосан Ҳисоб палатаси томонидан республикамизнинг ташқи аудити соҳасида биринчи маротаба мувофиқлик аудити Олий ва ўрта махсус таълим вазирлиги тизимида ўтказилди.\nБюджет жараёнининг очиқлиги ҳақидаги маълумотларни веб-сайтларга жойлаштириш\nКейинги йилларда мамлакатимизда амалга оширилаётган кенг кўламли ислоҳотлар дастурининг ажралмас қисми сифатида бюджет жараёнининг очиқлигини таъминлашга алоҳида эътибор қаратилмоқда. Шу муносабат билан, Ўзбекистон Республикаси Ҳисоб палатаси ва Молия вазирлиги томонидан “Бюджет жараёнининг очиқлигини таъминлаш мақсадида расмий веб-сайтларга маълумотларни жойлаштириш тартиби” мавзусида онлайн-семинар ташкил этилди.\nИжтимоий-иқтисодий ислоҳотлар акселераторининг йиғилиши\nЎзбекистон Республикаси Президенти Администрацияси ҳузуридаги Ижтимоий-иқтисодий ислоҳотлар акселератори фаолияти доирасида мувофиқлаштирувчи кенгашнинг навбатдаги йиғилиши бўлиб ўтди.\nОлий назорат органларининг “рақамли етуклигини” ошириш\nМДҲга аъзо мамлакатлар Олий назорат органлари раҳбарлари кенгаши вакиллари учун ўзаро тажриба алмашиш мақсадида онлайн семинар бўлиб ўтди. Тадбир Россия Федерацияси Ҳисоб палатаси томонидан ташкил этилди. Унда Стратегик ривожланиш департаменти директори ўринбосари Юлия Попкова “Россия Федерацияси Ҳисоб палатасининг рақамли етуклик даражасини ошириш” мавзусида маъруза ва тақдимот қилди.\n“Давлат аудити” дастури ОАВ нигоҳида\nКуни кеча Ўзбекистон Республикаси Ҳисоб палатасининг “Давлат аудити” дастурий комплекси ишга туширилганлиги ҳақида ахборот берган эдик.\n"Ҳисоботларни содда тилда ёзиш усуллари"\nҲар бир Олий аудит органининг муҳим вазифаларидан бири ўз фаолияти тўғрисидаги маълумотларни ҳамма учун очиқ ва содда тилда тақдим этишдан иборат.\nБюджет тўғрисидаги қонунчилик ҳужжатларига мувофиқ Ўзбекистон Республикаси Ҳисоб палатасининг 2021 йил IV чораги якуни бўйича очиқ маълумотлари\nСув хўжалиги вазирлиги тизимида самарадорлик аудити ўтказилди\nЎзбекистон Республикаси Сув хўжалиги вазирлиги тизимида давлат бюджети ва давлат қарзи ҳисобидан амалга оширилган харажатларнинг самарадорлиги ҳамда маблағларни оптималлаштириш имкониятлари ўрганилди. ► Сув ресурсларининг глобал танқислиги юзага келиши прогноз қилинаётган бир пайтда, Ўзбекистон сув танқислиги бўйича дунё мамлакатлари ичида юқори ўринларда туриши соҳада қатор ишларни амалга оширишни тақазо қилади.


IMF МДҲ давлатлари иқтисодининг истиқболидан хавотирда - BBC O'zbek\nIMF МДҲ давлатлари иқтисодининг истиқболидан хавотирда\nХалқаро Валюта Жамғармасига кўра, Россиядаги иқтисодий инқироз қолган МДҲ давлатларидаги иқтисодий ўсиш суръатларига таъсир этмай қолмайди.\nМавжуд бўҳрон сабаб, Россияда Ялпи Йиллик Ички Маҳсулот Ишлаб чиқариш кўламининг жорий йилнинг ўзида қарийб 4 фоизга камайиши мумкин.\nИстеъмол нархларининг эса, 20 фоизлар атрофида қимматлашиши эҳтимоли бор.\nХудди шу манзарада халқаро молиявий ташкилотнинг МДҲ давлатлари иқтисодига оид башоратлари ҳам анчайин салбий.\nУнга кўра, бу давлатлар Ялпи Йиллик Ички Маҳсулот Ишлаб чиқариш кўлами жорий йил охирига қадар 2.6 фоизга қисқариши ва уларнинг аксариятида инфляция даражаси ҳам юқорига сапчиши мумкин.\nХалқаро Валюта Жамғармасининг хулоса қилишича, “мавжуд ҳолат Россиядаги инқирозий бўҳроннинг МДҲ давлатлари учун иккиламчи оқибатлари бўлади”.\nРоссия иқтисодининг аҳволига оид башоратларга жаҳон бозорида нефть нархларининг беқарорлиги ва халқаро саҳнада геосиёсий тангликнинг кучайиб бораётгани сабаб қилиб келтирилади.\nХалқаро ташкилотга кўра, бунга қўшимча ўлароқ, ташқи кредитга оид шартларнинг кучайтирилиши ва ётиримчилар ишончига дарз етиши шу йилнинг ўзида Россия иқтисодининг рецессиясига сабаб бўлиши мумкин.\nЭслатиб ўтиш жоиз, яқинда Жаҳон Банки ҳам худди шундай башорат билан чиққанди.\nФақат бугина эмас\nМавжуд беқарорликларнинг узоққа чўзилиши ва янги санкциялар эҳтимоли эса, Россияга киритилаётган сармоялар миқдорининг янада камайишига олиб келиши мумкин, - дейди, ўз ўрнида, IMF.\nХалқаро ташкилотга кўра, банк ва корпортив соҳаларда вужудга келган ва келажак муаммолар боис, Россиядаги молиявий барқарорлик хавф остида қолади.\nХудди шу манзарада янги ҳисобот муаллифларининг эътиборидан ҳануз инқироз ичида бўлган Украина иқтисодининг бу яқин йиллардаги истиқболи ҳам бир четда қолмаган.\nХалқаро Валюта Жамғармасининг айтишича, бу йил Украинада ҳам иқтисодий ўсиш суръатлари пасаяди. Аммо, шунинг баробарида, “иқтисодий фаоллик барқарорлашиб, тикланиш нишоналари ҳам кўзга ташлана бошлайди”.\nАммо, халқаро ташкилотнинг энг сўнггида хулоса қилишича, жаҳон иқтисоди 2016 йилга бориб 4 фоизга ўсади.\nЭслатиб ўтиш жоиз, Россия Президенти Владимир Путин ўтган йил охирида мамлакати иқтисодининг бу яқин йиллардаги истиқболига алоҳида эътибор қаратган ва мавжуд инқироз икки йилдан узоққа чўзилмаслигини айтганди.\nПрезидент Путин рубль қадрининг пастга шўнғишига "ташқи омиллар"ни айблаган, шунингдек, Россия иқтисодий хилма-хиллик тараққиётида муваффақиятсизликка учраганини ҳам тан олганди.\nАммо Россия раҳбари миллий валюта заҳиралари иқтисодий барқарорликни сақлаб қолиш учун етарли эканини таъкидлаганди.\nМинтақавий таҳлилчиларга кўра эса, Россия миллий пул бирлигининг кескин қадрсизланиши аллақачон Қирғизистон, Тожикистон ва Ўзбекистон иқтисодига жиддий зарба бериб улгурган.\nЎтган йилнинг сентябр ойидан буёғига рубль ўтган тўрт йил давомида кузатилмаган бир даражада арзонлаб кетди.\nСўнгги йилларда бу каби нақд тушумлар, дейлик, Қирғизистон Йиллик Ички Ялпи Маҳсулот Ишлаб чиқариш ҳажмининг қарийб учдан бир ва Тожикистонникини ярмига яқинини ташкил қилган.\nМаҳаллий кузатувчилар эса, айнан Россиядаги меҳнат муҳожирларидан келаётган пуллар Ўзбекистонда ҳам муҳим "ижтимоий ҳимоя" камари вазифасини бажариб турганлигини таъкидлашади.\nАгар, минтақавий таҳлилчиларнинг башоратларига таянилса, Россия иқтисодининг орқага кетиши Марказий Осиёга узоқ муддатли таъсирга эга бўлади.\nУкраина инқирози: 'Путин ютиб, Ғарб ютқиздими?'\nПутин:'Россия иқтисоди инқироздан чиқиб кетади'


Юнусобод тумани ИИО ФМБ ходимлари томонидан олиб борилган ишлар тўғрисида\nКарантин кунларида ҳуқуқбузарликлар ва жиноятларнинг олдини олиш бўйича кенг қамровли ишлар давом этмоқда. Ходимлар карантин қоидаларига риоя қилишнинг зарурлиги ва аҳамияти тўғрисида доимий равишда тушунтириш ишларини олиб бормоқдалар. Ёрдам ва кўмакка муҳтож оилалардан хабар олиниб, уларнинг яшаш шароитлари ўрганилмоқда.\n20 май куни Юнусобод деҳқон бозори ва Олой деҳқон бозорида профилактика тадбирлари олиб борилиб, баъзи қоидабузарликлар аниқланди. Мазкур туманда яшовчи 46 ёшли Шухрат К.нинг аризаси асосида, бозорда чет эл валютасини ноқонуний равишда олди-сотдиси билан шуғулланувчи шахс қўлга олинди. Унга нисбатан тегишли ҳужжатлар расмийлаштирилиб, Юнусобод тумани ИИО ФМБтопширилди.\nБундан ташқари, Юнусобод деҳқон бозорида ноқонуний равишда чакана савдо билан шуғулланиш ҳолатлари аниқланди. Хусусан, 50 ёшли Борногул С. ва 24 ёшли Aъзам М.га нисбатан маъмурий жавобгарлик тўғрисидаги баённомалар расмийлаштирилиб, туман солиқ инспекциясига топширилди. Бундан ташқари, сотувчилар ва харидорлар томонидан санитария қоидаларига риоя қилиниши устидан доимий мониторинг олиб борилмоқда.\nОғир шароитга тушиб қолган аёллар билан доимий равишда ишлар олиб борилмоқда. 21 май куни Юнусобод тумани ИИО ФМБ 6-сон ИИБ хотин-қизлар маслалари бўйича катта инспектори лейтенант Нодира У. ва Миллий гвардия ходими Нозима К. нохушликлар юз берадиган оилаларда профилактика суҳбатлар ўтказишди. 55 ёшли Зулхумор Т.нинг оиласидаги келишмовчиликлар ҳал қилинди. Унинг сўзларига кўра, яқинда ака-укалар ўртасида жанжал чиққан. Инспектор-психолог улар билан суҳбатлашиб, муносабатларни қандай тиклаш бўйича тавсиялар берди.\nИИББ вакиллари “Aҳмад Дониш” маҳалла фуқаролар йиғинида яшовчи 72 ёшли Людмила Т.дан ҳам хабар олиб, кекса аёлнинг яшаш шароити ва муаммолари билан танишдилар.\nСуҳбат натижасида 63 ёшли У.М. уларнинг оиласида жанжал бўлганини айтди. Унинг ўғли баъзан спиртли ичимликларни истеъмол қилгач, қариндошларига руҳий босим ўтказади. Aёлга қўриқлаш оредни топширилиб, ушбу ҳужжат қандай ҳуқуу бериши, ўғлининг зиммасида қандай масъулият борлиги ва қайта мурожаат қилинган тақдирда уни қандай оқибатларга олиб келиши мумкинлиги тушунтирилди.\nБундан ташқари, ҳуқуқни муҳофаза қилиш органлари ходимлари кам таъминланган, боқувчисини йўқотган ёки соғлиғи билан боғлиқ муаммлари бўлган оилаларга амалий ёрдам кўрсатмоқдалар. 22 май куни Тошкент шаҳар ИИББ Жиноят қидирув бошқармаси ходимлари баъзи қийинчиликларни бошдан кечираётган оилалардан хабар олдилар. "Меҳрибонлик ва қўллаб-қувватлаш" дастури доирасида 23 та оила зарур маҳсулотларга ега бўлди.


Ўзбекистондаги энг йирик бозор сотувга қўйилибди, янги эгаси чет эллик бўлишининг эҳтимоллиги катта. Ўзбеклар майдонларга чиқишга тайёрланинг! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:28 - Ўзбекистондаги энг йирик бозор сотувга қўйилибди, янги эгаси чет эллик бўлишининг эҳтимоллиги катта. Ўзбеклар майдонларга чиқишга тайёрланинг!\nЎзбекистон Республикаси Хусусийлаштирилган корхоналарга кўмаклашиш ва рақобатни ривожлантириш бўйича Давлат Қўмитаси маълум қилишича, Тошкентдаги “Ўрикзор” улгуржи ва чакана савдо бозори сотувга қўйилди. 2018 йил 31 январь куни савдоларга қўйилган давлат активлари рўйхатида савдо ҳамда хизмат кўрсатиш бўйича иккита мулк комплекси ҳам кўрсатилган.\nБиринчи комплекс Тошкент ҳалқа автомобиль йўлида жойлашган бўлиб, майдони 22,7 минг квадрат м2.га тенг, 42,7 миллиард сўмлик нархда таклиф этилмоқда; иккинчи комплекснинг майдони 23,6 минг метр квадрат бўлиб, Уйғур кўчасида жойлашган – 62 миллиард сўмдан.\nҲар икки комплекс ҳам инвестиция мажбуриятлари билан сотилади - янги харидор мазкур объектларга маблағ киритиши лозим.\nТабиий, “Ўрикзор” сотувга қўйилиши масхарабозликдан бошқа нарса бўлмаса керак. Ҳукуматнинг тегишли одамлари, Шавкат Мирзиёнинг рухсатини ҳам олиб, у бозорни катта пора эвазига кимгадир энг нарзон нархда топшириш ҳақида келишиб қўйганлар, энди ёлғондакам “сотиш” ўйини ўйналади ва у бозор олдиндан маълум одамга ёки ширкатга толпширилади. Жуда катта эҳтимоллик билан тахмин қилиш мумкинки, бозорнинг янги эгаси чет эллик бўлади - чет эллик ўзбек бўлмаган шахс ёки эгаси ўзбек бўлмаган чет эллик ширкат.\nЎзбекистонда ҳукмронлик қилаётган тожиклар режими бир кун келиб Ўзбекистоннинг ҳам чет элга сотиб юбориши мумкин. Ўзбекларнинг бу билан иши ҳам бўлмайди. Уларга нима фарқи бор, ким диктатор бўлади, щзлари ишлаётган иш жойининг эгаси км бўлади.ишини.\nБу муаммоларни тушунадиган ўзбеклар ҳам етралича бор, айнан улар майдонларга чиқадиган ва Шавкат Мирзиёдан Ўзбекистон давлати ва Ўзбек миллатининг орқасига пичоқ урадиган ишлар қилмасликни талаб қилишлари керак.\nРасмда – “Бирлик”нинг озодлик, ҳурриёт, мустақиллик талаби билан ўтказган намойишларидан бири. Намойишчилар Навоий кўчасидан кетмоқдалар.


iBuxgalter - Бухгалтерские услуги\nБИЗ ЎЗ ИШИМИЗНИ ЯХШИ БИЛАМИЗ!\nМутахассисларимиз халқаро сертификатларга эгалиги ҳамда ўз ишининг устасилиги билан ажралиб туради.\nХИСОБ КИТОБ ТАШВИШИНИ\nЭНДИ СИЗ ЭМАС, БИЗ ҚИЛАМИЗ!\nСИЗ ХАМ ЎЗ БИЗНЕСИНГИЗНИ РИВОЖЛАНТИРИНГ БУХГАЛТЕРИЯНИ БИЗ ҲАЛ ҚИЛАМИЗ!\nЭНДИ ХУЖЖАТЛАР МАСОФА ОРҚАЛИ ЯНАДА ОСОН!\nАутсорсинг (Оutsourcing) хизмат турларри бугун жадал оммалашиб келаётган жабҳалардан бирига айланмоқда. Бундан 10 йил аввал бу соҳани кўпчилик эшитмаган ҳам эди. Ғарбда кенг кўламда тарқалган бу фаолият тури ўз ичига жуда кўп йўналишларни қамраб олади. Мисол учун, бухгалтерия ҳисобини юритиш ҳам аутсорсинг йўналишида ўзига ҳос хизмат кўрсатиш шаклини олди десак, муболаға бўлмайди.\nБУХГАЛТЕРИЯ ҲИСОБИНИ АУТСОРСИНГ ФИРМАЛАРИГА БЕРГАНИНГИЗДА\nБухгалтерия ҳисобини аутсорсинг фирмаларига берганингиздан сўнг турли таътиллар, дам олишлардан холи равишда ишлайдилар. Шу билан бирга офис жихозлари, алоқа воситалари, принтер ва комьпютерлар, офисдаги жой, транспорт ҳамда курьерлик хизматлари харажатларидан сохид этади\nАУТСОРСИНГ ХИЗМАТИДАН ФОЙДАЛАНИШ ЖУДА ҲАМ ҚУЛАЙ.\nШу боис ҳам бизнесни ўзига ҳос юқори санъат даражасига олиб чиққан АҚШда бу хизмат ниҳоятда катта аҳамият касб этади. Турли компаниялар ходимлар излаш, уларга иш ўргатиш ва ҳужжатлаштириш муаммолари ечимини аутсорсинг фирмаси билан хал қилиб, бевосита ўзининг иши билан боғлиқ муҳим масалаларга вақт ва маблағ ажрата бошлайди.\nёлланма бухгалтериядан фарқли равишда, бухгалтерияни қисман ёки вақтинчалик топшириш эмас, узоқ муддатга шартнома асосида ҳамкорлик қилишни кўзда тутади. Маълумотлар бўйича хорижда штатдаги ходимларни таъминлашдан кўра аутсорсинг хизматларидан ва айниқса, бухгалтериянинг аутсорсинги хизматларидан кенг фойдаланилмоқда. Масалан, бу кўрсатгич Беларусияда – 30%, Европада – 86%, АҚШда – 92%, Исроилда бўлса, 96% ни ташкил этади.\nЎзингиз ўйлаб кўринг,\nбугунги кунда бухгалтер маоши қанча? Тўғри, анчагина. Бунинг устига корхона кичик фаолият тури билан шуғулланса бухгалтернинг эрталабдан кечгача ҳисоб олиб боришига ҳожат ҳам бўлмайди. Ёки айтайлик, штатдаги бухгалтер айрим сабабларга кўра ишдан кетаётган бўлса, бухгалтерияни кимга ишониб топширса бўлади? Бундай мураккаб ҳолатда қандай ечим бўлиши мумкин? Жавоби оддий – бухгалтерия аутсорсинги. Шу сабабли сўнги йилларда кўплаб ташкилотлар ходимларнинг иш фаолиятини кузатиш, ҳисоботлар олиб бориш каби муаммоларни четлаб ўтиб, аутсорсинг компанияларга мурожаат этмоқдалар.\nБиз қуйидаги хизматларни таклиф қиламиз\nБарча хизматлар малакали мутахассислар томонидан энг замонавий технологиялар, 1с дастурий таъминотидан фойдаланган ҳолда, масофадан туриб амалага оширилади.\nБухгалтерия хужжатларини юритиш\nХисоб сиёсатини тузиш\nХодимлар хужжатлдарини юритиш\n"Ягона миллий мехнат" тизимини юритиш\nСтатистик хисоботларни жўнатиш\nБанк клиент тизимини юритиш\nЭкспорт ва импорт операцияларини юритиш\nБизнес лойиҳаларни режалаштириш\nпрофессионаллар билан ишланг!\nСертифицированного профессионального бухгалтера\nҚуйидаги таърифларидпн Бизнесингиз учун энг муносибини танланг!\n“банк клиент” тизимини юритиш\nйиллик аудит текширувдан ўтказиш\nэкспорт-импорт операцияларини юритиш\nТашриф буюринг, ташрифингиздан фақат хурсанд бўламиз. Телефон, электрон почталар ёки Сиз учун қулай бўлган бошқа мессенджерлар орқали биз билан боғланинг қўлимиздан келганича тушунтирамиз ва маслаҳатлашамиз.\nБАРЧАСИГА ОЙДИНЛИК КИРИТИНГ!\nМанзил НАМАНГАН ШАХАР, МАРҒИЛОН КЎЧАСИ, 5-УЙ\nМўлжал Вилоят Электросет рўпарасида\nТелефон +998 (99) 050 10 60\n© 2020 Барча ҳуқуқлар химояланган.


Сирлибой навли узумнинг бир боши 7 килограммгача тош босади - zarnews.uz\nБундан 5-10 йил аввал қўшработлик фермерлар катта-катта лалми ер майдонларида буғдой, арпа, нўхат, кунжут ва шу каби маҳсулотлар етиштирарди. Ёғингарчилик яхши бўлган йилларда озми-кўпми даромад қилар, аммо аксарият ҳолларда қурғоқчилик сабаб фойдадан кўра зарар кўрарди.\nКейинги йилларда эса туман қишлоқ хўжалигида катта ўзгаришлар рўй берди. Бир пайтлар сувсизликдан қақраб ётган кенг далалар бугун яшилликка бурканган. Бу майдонларда токзорлар, боғ-роғлар барпо этилди. Осмондан тушадиган ҳар бир ёмғир томчисининг қадрига етадиган қўшработликлар, артезиан қудуқ қазиш орқали ер остидан олинаётган сувни исроф қилмаслик учун томчилатиб суғориш тизимидан фойдаланмоқда.\n2020 йилда ташкил этилган “Олтин Ниҳол” фермер хўжалигига ёш тадбиркор Олтин Ниҳолов раҳбарлик қилади. Хўжаликнинг умумий ер майдони 35 гектар бўлиб, ҳозирча 5 гектарида узумнинг “Сирлибой” нави парваришланмоқда.\n- Бу узум нави қўшни қишлоқда яшовчи Сирлибой ака томонидан яратилган ва унинг номи билан аталади, - дейди фермер. – Уни парваришлашда кўпроқ меҳнат талаб қилинади. Агротехник тадбирлари талаб даражасида бажарилса, яхши ҳосил беради. Масалан, гектаридан 35 тоннагача ҳосил олиш мумкин. Бир бош узумнинг оғирлиги 0,5 килограммдан 7 килограммгача тош босади. Хўжалигимизга қарашли жами ер майдонининг 20 гектарида фақат шу навли узум етиштиришни режалаштирганмиз. Ҳозирда 1 гектар ерга экилган токлар 2 йиллик бўлди ва ҳосил кўрсата бошлади. Бу ердан ҳам узум оляпмиз, ҳам қаламча. Ўтган йили 10 минг дона қаламча олиб, томирлатдик. Бу йил эса яна шунча қаламча олиб, токзоримизни кенгайтирамиз.\nПрезидентимизнинг шу йил 7 июль куни ўтказилган узум етиштириш, уни саноат усулида қайта ишлашни янада ривожлантириш ҳамда ҳудудларда энотуризм (узумчилик ва дигустация)ни йўлга қўйиш чора-тадбирлари юзасидан видеоселектор йиғилишида берилган топшириқлардан келиб чиқиб туманда яна янги узумзорлар ташкил этилади.\nСоҳага илм ва инновацияни кенг жорий этиш орқали ҳосилдорликни икки баравар ошириш чоралари кўрилади. Соҳага 4 миллион доллар миқдорида инвестиция киритилади. Асосийси, 6 мингдан ортиқ янги иш ўринлари яратилиши таъминланади.\nИталиялик олим самарқандлик боғбонлар ҳузурида: мақсад – аниқланган касалликлар бўйича минтақавий биолабораториялар ташкил этиш


“Ўзбекистон ҳаво йўллари” ўтган 9 ойда амалга оширган ишларига якун ясади\n11:31 / 31.10.2016\n“Ўзбекистон ҳаво йўллари” миллий авиакомпанияси 2016 йил январь-сентябрь ойларида амалга оширган ишлари ва кўрсатилган хизматларига доир ҳисоботини эълон қилди. Унга кўра, ўтган 9 ой мобайнида 16692 та рейс амалга оширилган ҳамда 1,882 млн киши манзилига етказилган. Бу ўтган йилнинг шу даврига нисбатан 5 фоизга камдир, дея хабар қилинган компания сайтида.\nҲисоботда ёзилишича, узоқ хориж йўналишлари бўйлаб йўловчиларни ташиш ҳажми 0,8 фоизга ошган, яқин хорижий мамлакатлар ва мамлакат ичида йўловчиларни ташиш кўрсаткичи тегишли равишда 4,2 ва 14,4 фоизга қисқарган. Бир рейс ҳиссасига ўртача 113 йўловчи тўғри келган.\nМилий авиакомпания юк самолётлари жами 734та рейсни амалга оширган, бу эса ўтган йилнинг шу даврига нисбатан 46та парвозга кўп демакдир. Бироқ, уларда ўтган йилги кўрсаткичдан 1,6 фоиз кам, яъни 30,6 минг тонна юк ташилган. Халқаро интермодал логистика маркази жойлашган «Навоий» аэропортидан 27 минг тонна юк олиб кетилган.\nҳисобот йўловчи “Ўзбекистон ҳаво йўллари” миллий авиакомпанияси\nАёл юкини ҳеч кимга ишонмай у билан рентген қурилмаси ичига кириб кетди (видео)


Афсонавий Ал Капоненинг уйи сотувга қўйилди - Darakchi\nДУНЁ 10.02.2014, 10:33\n1922 йилда қурилган уй 8,5 миллион долларга баҳоланди. Ал Капоне бу уйни 1928 йили 40 минг АҚШ долларга сотиб олган. "Қуруқ қонун" даврида кўпгина жиноий гуруҳ раҳбарлари Майамида ўз уйларига эга бўлишган.\nАйнан шу уйда машҳур 48 ёшли гангстер Алкатрас қамоқхонасидан қайтиб, вафот этган. Ал Капоне 4 йил давомида ўша даҳшатли қамоқхонада бўлган. 70-йилларгача бу уйга Ал Капоне яқинлари эгалик қилишган, сўнгра Delta Airlines авиакомпанияси учувчиси Генри Моррисон сотиб олган. Ҳозирда бу уйга молиячи Энтони Панебианкога тегишли бўлган компания эгалик қилмоқда.\nАл Капоне ўзининг "муқаддас Валентин" куни қилган иши билан машҳур бўлган. 1929 йилнинг 14 феврал куни у ўзининг энг ашаддий 7 нафар душманини ўлдиришни буюради. Полиция эса бу ишни Ал Капоне қилганлиги исботлай олмайди. У қамоқда солиқ тўламаганлиги учунгина 4 йил ўтириб чиққан.\nИталияда автомобиль кўприги қулаб тушди\n+1° небольшой снегопад


Хитойга Ўзбекистон анорини экспорт қилишга рухсат берилди » Muzlik.uz - O‘zbekiston yangiliklari\nХитой Халқ Республикаси Давлат Кенгаши бош вазири Ли Кэцяннинг жорий йил 1−2 ноябрь кунлари Ўзбекистонга амалга оширган расмий ташрифи давомида икки давлат ўртасида мева экспорт-импортини амалга ошириш билан боғлиқ 2 та муҳим келишув ҳужжати имзоланди, дея хабар қилди «Ўздавкарантин» инспекцияси матбуот хизмати. Имзоланган биринчи келишувга кўра, меваларни автотранспортларда учинчи мамлакат ҳудудидан транзит орқали Хитойга экспорт қилиш имконияти яратилди ва буни амалга ошириш бўйича талаблар белгиланди. Талабларни бажариш орқали, эндиликда тадбиркорлар янги узилган (Хитойга экспорт қилинишига рухсат этилган) меваларни Қозоғистон орқали Харгос ва Алашанкоу ҳамда Қирғизистон орқали Иркештам ва Тургарт чегара ўтказиш пунктларидан Хитойга автотранспортларда олиб ўтишлари мумкин бўлади. Келишувда шунингдек, экспорт қилинадиган маҳсулотлар бўйича асосий талаблар сифатида қуйидагилар санаб ўтилган: "Газета.uz"да реклама мевалар хавфли зараркунанда касаллик ва бегона ўтлардан ҳоли бўлиши; маҳсулотлар ўсимликлар карантини инспектори назорати остида автотранспортга юкланиши, муҳрланиши ҳамда тегишли маълумотлар фитосанитар сертификатда акс эттирилиши лозимлиги; маҳсулотлар транзит орқали олиб ўтилаётганда автотранспорт бирлигининг муҳри бузилмаганлиги, маҳсулотлар қадоғи ўзгартирилмаганлиги, унга зарар етказилмаганлиги ва ҳ.к. Шу билан бирга, хитойлик юқори мартабали меҳмон ташрифи давомида анор мевасини Хитойга экспорт қилиш бўйича ҳам келишув имзоланди. Мазкур келишувда анорни экспорт қилувчиларга нисбатан қуйидаги асосий талаблар белгиланган: мева етиштириладиган боғлар, қадоқлаш цехлари, совутгичда сақлаш шароитлари Хитой ва Ўзбекистон карантин хизматларининг биргаликдаги рўйхатидан ўтказилиши ва экспортга юклашдан олдин фитосанитар назоратдан ўтказилиши; мева зарарли организмлардан (кароб куяси, олма мевахўри, анор мевахўри, ток баргўровчиси, комсток қурти) ҳоли ҳудудларда етиштирилган бўлиши; мева етиштириладиган боғлар ва қадоқлаш цехлари Халқаро сертификатциялар (GAP) тизимини қўллашлари (тавсия этилади); мева етиштириладиган боғлар Ўзбекистоннинг ўсимликлар карантини инспекторининг доимий назоратида бўлиши, қайта ишлаш, қадоқлаш, сақлаш ва ташиш инспектор назорати остида амалга оширилиши; қадоқлаш жараёнида анор ҳар қандай зарарли организмлардан, жумладан, ҳашарот ва каналардан ҳоли ҳамда чириган ва шакли бузилган мевалар, барглар, илдизлар, тупроқлар, ўсимлик қолдиқларидан тозаланган бўлиши; қадоқлар тоза, аввал ишлатилмаган бўлиши, алоҳида сақланиши, ҳар бир қути мева номи, экспорт қилаётган мамлакат, маҳсулот етиштирилган ҳудуд, боғ, қадоқлаш цехи номи тўғрисидаги маълумотлар кўрсатилган ҳолда маркировкаланган бўлиши лозим. Маълумот ўрнида: ҳозирги кунга қадар, Хитойга 12 турдаги қишлоқ хўжалиги маҳсулоти экспортига рухсат олишга эришилган бўлиб, ҳозирда қўшимча равишда 15 та маҳсулотлар экспортига рухсат олиш бўйича музокаралар давом этмоқда. Экспортга рухсат этилган маҳсулотлар: гилос, қовун, аччиқ қалампир, анор, мош, қобиқсиз грек ёнғоғи, ширин ва аччиқ бодом, узум данаклари, кунжут, шунингдек қуритилган маҳсулотларлардан: майиз, ўрик қоқиси. Рухсат олиниши кутилмоқда: узум, лимон, хурмо, олма, анжир, олхўри, шафтоли, тарвуз, пиёз, ловия, ерёнғоқ, шунингдек, қуритилган маҳсулотлардан: аччиқ қалампир, олхўри.\nХитойликлар Ўзбекистондан қовун импортига рухсат бериш учун полизлардаги ҳолатни ўрганади


Нолиш ҳам бир «касб», танқидчилик ҳам «шараф»\nНолиш ҳам бир «касб», танқидчилик ҳам...\n17.05.2018 13:31 0 627\nСергей Светлаков нолувчи образида.\nРусларнинг бир мақоли бор: «Все за чистоту, но никто веник не берёт». Мазмуни жуда оддий, ҳамма тозалик деб жар соладию, ҳеч ким қўлига супурги олишни хоҳламайди.\nОхирги пайтларда муаммолар ҳақида арз қилиш бўйича жуда кенг имкониятлар яратилди. Президент портали, халқ қабулхоналари, очиқ мулоқотлар... Аммо уларга бўлаётган мурожаатлар таҳлил қилинса, салмоқли қисми аниқ бир шахснинг шу ондаги муаммоси эканлиги маълум бўлади. Кимдир уйида ўтин йўқлигидан шикоят қилган, кимгадир битта сигир керак, яна кимдир машинасига чиройли рақам илинжида. Бир қизнинг севган йигити ўзига уйланишни пайсалга солаётгани учун порталга шикоят қилгани, бир абонентнинг эса алоқа компанияси туғилган кунида уй ҳадя қилмагани устидан ёзгани алоҳида мавзу, алоҳида кулгу.\nЯъни мурожаатчиларнинг маълум бир қисми шу бугунги кун билан умр ўтказади, арзимас муаммоларни енголмай ҳалак ва энг ғалатиси уларда боқимандалик кайфияти мавжуд. Давлат ҳаммасини ечиши лозим, кимдир ҳозироқ келиб менинг масаламни ҳал қилиши шарт, деган фикрда яшашади.\nАлбатта, маълум бир ҳудуд аҳолисини, бирор шаҳарни ва умуман жамиятни қийнаётган муаммолар ҳақида ёзганлар анчагина. Уларнинг куюнчаклигига шубҳа йўқ. Аммо яратилаётган имкониятлардан фойдаланиб нолишни касб қилиб олаётганлар, танқид қилсанг обрўнинг тагида қоласан, деган услубни қўллаётганлар ҳам афсуски, анчагина бор.\nЭнг қизиғи, кўпчилик ўз муаммоси шу ондаёқ ечилишини истайди. Бунинг учун вақт кераклиги, етарли шароит зарурлигини англаб етмайди, «давлатнинг пулини еб ётибсанми, ҳал қиласан, тамом» тамойилига амал қилади.\nЎйлаб кўрайлик, жуда майда муаммоларга ўралашиб кетмаяпмизми? Кўзимиз маиший масалаларни кўриш билангина чекланиб қолмаяптими? Энг муҳими, ўзимиз енг шимарсак, бир пасда амалга оширишимиз мумкин бўлган ишларни жар солишга ўрганиб олмаяпмизми, ечимни излаш ўрнига муаммони топиш ва кўз-кўз қилишга одатланмаяпмизми?\nКўпчиликни қийнаётган муаммолар борлигига кўз юмиб бўлмайди. «Ўзи тишим оғриб турганида чет элда зилзила бўлиб, минг киши ўлгани тўғрисидаги бемаъни гапларинг билан бошимни қотирмасангчи» дея ёзғирган экан бир киши. Кимдир уйида табиий газ ёки электр энергияси йўқлиги учун совқотиб ўтирганида дунёвий масалалардан сўз очиш ўринсиз туйилиши мумкин. Аммо барибир атрофга теранроқ назар ташлашимиз лозим.\nИккинчи жаҳон уруши меҳнат фахрийси бўлган, ёши тўқсондан ҳатлаган онахонни етаклаб, нураб кетган уй атрофини айланаётган ва «онам билан бу уйда яшаб бўлмайди, давлат бизга уй берсин, тўкилиб ётганини қаранг буни», дея далил сифатида қўли сувоқларни кўчириб ташлаётган йўғон эркакка қандай таъриф бериш мумкин? Ёки маҳалласидаги стадионни тикан босиб кетгани учун «Бу стадионда қўйлар футбол ўйнайди. Қачон бизнинг стадионимизни тозалаб беришади?» дея ўзича лавҳа олиб интернетда тарқатган йигит нимани кўзламоқда? Наҳот ёнига тўрт нафар тенгдошини тўплаб, қўлга кетмон олиб, ўзи ўйнайдиган жойни тозалаб ташлашдан кўра, ҳаммага ўз қишлоғини ва ўзини шарманда қилиш маъқул туйилса? Одатда уйи ёнидаги ахлатни бошқага кўз-кўз қилгунча, қўлга супурги олмасмиди халқимиз?\nАлбатта, халқ мурожаатларини қабул қилиш, тинглаш, ўрганиш ва муаммоларни ечиш давлатнинг асосий вазифаси. Лекин бу ҳолни суистеъмол қилишга ўрганиш дуруст эмас.\nМурожаатлар орасида ватанимизнинг халқаро доиралардаги обрўсини ошириш бўйича аниқ таклифлар берганларни, ёшларга оид сиёсат, таълим тизимини такомиллаштириш бўйича дастурлар киритганларни, иқтисодда янги марраларни забт этиш юзасидан мулоҳазалар битганларни, дунёни забт этаётган юқори технологияларни жорий этиш бўйича амалий чоралар баён этилган қарашларни, хориждаги юртдошларимиз муҳофазаси, уларнинг даромадларини ҳимоялаш бўйича йўлланган хатларни кўрмаяпмиз, ёки бўлса ҳам улар ошкор қилинмаяпти.\nАхир фақат нолиш ва юзаки танқид билан тараққиётга эришиш, ҳар қандай ташаббусга ишончсизлик руҳида яшаш, кимдандир туртки кутиб ўтириш билан ривожланиш бўлмаслиги кундай равшанку.\nШундай экан, дунёни ўзгартиришни аввало ўзимиздан бошлайлик. Ҳар биримиз ўз соҳамизнинг устаси бўлишга интилайлик. Шундай қилайликки, ҳаракатларимиз аввало ўзимизга, кейин ён атрофдагиларга, ва ниҳоят бутун халқимизга наф келтирсин.\nБаландпарвоз туюлса-да, нолишни бас қилиб, Ватан равнақи йўлида енг шимарайлик!\nвиртуал қабулхона Нолиш танқидчилик\nБуюк орзу – «Феррари»!\nАқлни ўғирловчи тошлар\n«Buyuk Kelajak» экспертлари тадбиркорлар платформасини ташкил этиш таклифини беришди\nПрезидент виртуал қабулхонаси: энди онлайн режимда саволларга жавоб олиш мумкин\nПрезидент виртуал қабулхонасига хорижий мамлакатлардан ҳам мурожаат йўллаш мумкин бўлади\nХизмат кўрсатиш соҳаси ривожи учун 500 миллион доллар берилади\n«Мени тузукроқ жойга ўтказишсин» – Мирза Азизовнинг ўлими арафасида шифохонадан ёзган мактуби эълон қилинди\nШавкат Мирзиёев видеоселектор йиғилиши ўтказади\nМашҳур хонанда иши бўйича бир қатор ИИБ ходимларига жазо тайинланди\nБиратўла 3 та олий таълим муассасаси ректори лавозимидан озод этилди\nИчки ишлар вазирига учта ўринбосар тайинланди\nМосквада 500 нафардан ортиқ ўзбекистонлик норозиликка чиқди\nШуҳрат Ғаниев дам олиш куни йиғилиш ўтказди. Ҳолатга расмий муносабат билдирилди\n#коронавирус - 4606\n#Шавкат Мирзиёев - 2092\n#Президент - 710\n#Ўзбекистон - 2226\n#видеоселектор - 113\n#Тошкент - 1340\n#АҚШ - 2337\n#Россия - 1511\n#вакцина - 331\n#ҳоким - 354\n#ЙТҲ - 591\n#Наманган - 438\n#об-ҳаво - 735\n#Самарқанд - 674\n#«Спутник V» - 19


«Ўзгидромет» 17 декабрь, пайшанба куни кутилаётган об-ҳаво маълумотини эълон қилди.\nҚайси ҳудудда энг кўп оилавий корхоналар ташкил этилган?\n2020 йилнинг 11 ойида ҳудудлар бўйича энг кўп Сурхондарё вилоятида 3781 та янги оилавий корхона ташкил этилган\n2021 йил ҳосили учун кузги шудгорлаш ишлари қай аҳволда?\nИнспекция томонидан аниқланган камчиликлар юзасидан фермер хўжаликлари ва кластер корхоналарига 6984 та огоҳлантириш, 615 та кўрсатма ҳамда маҳаллий ҳокимликларга 146 та тақдимнома киритилиб, айбдорларга нисбатан 51 та маъмурий жазо чоралари қўлланилди.\n«Ўзгидромет» 16 декабрь, чоршанба куни кутилаётган об-ҳаво маълумотини эълон қилди.\nЎзбекистонда эртага ҳам қор ёғиши кутилмоқда\n«Ўзгидромет» 15 декабрь, сешанба куни кутилаётган об-ҳаво маълумотини эълон қилди.\nСурхон воҳасида қишлоқ хўжалиги ходимлари кунига бағишланган байрам бўлиб ўтди\nТермиздаги Санъат саройида Сурхон воҳаси қишлоқ хўжалиги ходимлари кунига бағишланган байрам бўлиб ўтди. Тадбир аввалида Сурхондарё вилояти ҳокими Тўра Боболов йиғилганларни муборакбод этди.\nЎзбекистоннинг айрим ҳудудларида 14 декабрь куни қор ёғиши кутилмоқда\nДам олиш кунлари айрим ҳудудларда қор ёғиб, туман тушиши кутилмоқда\nБугун Ўзбекистонда кундузги об-ҳаво шароитини маркази Урал ҳудудлари устида жойлашган совуқ антитциклон периферияси белгилайди.\nСурхондарёда яна бир техникум ташкил этилади\nВазирлар Маҳкамасининг Тошкент давлат техника университетининг Термиз филиали ҳузурида Ангор кўп тармоқли техникумини ташкил этишга доир қарор лойиҳаси муҳокамага қўйилди.\nБозорларда мандарин нархи қанча?\nБугун бозорлардаги нарх-наво қимматлиги, хусусан, мандарин нархларининг ошиб кетиши кўплаб муҳокамаларга сабаб бўлмоқда. Ўзбекистон истеъмолчилар ҳуқуқларини ҳимоя қилиш жамиятлари федерацияси нарх-навонинг ошиб кетиши борасида мониторинг ишларини олиб борди. Хусусан, биргина мандарин нархлари юзасидан жойларда кузатув ишлари олиб борилганда қуйидагилар маълум...\nГидрометеорология хизмати маркази эртага, 10 декабрь куни Ўзбекистонда қандай об-ҳаво кузатилишини маълум қилди.\nСурхондарёда иккита гўзаллик салонида ишлайдиган 6 нафар аёл жанжаллашди\n2020 йилнинг 9 ноябрь куни соат 11:00 да жамоат жойи ҳисобланган Қизириқ марказий деҳқон бозори орқа томонида жойлашган «Шадози» номли гўзаллик салони биносида ушбу салонда ишловчи 37 ёшли Зулфия Ш., 22 ёшли Париноз Н., 20 ёшли Сарвиноз А., 17 ёшли...\n"Ўзгидромет" 9 декабрь, чоршанба куни учун об-ҳаво маълумотини эълон қилди.\nShowing 61-80 of 1,839 items.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мурод Ражабов Саида Раметова иштирокида тарқалган видеога ўз муносабатини билдирди\t15:01, 26 июль 2016\tЎзбекистон халқ артисти Мурод Ражабов Саида Раметова иштирок этган видеонинг ижтимоий тармоқларда тарқалиши хусусида “Бекажон” газетасига ўз фикрини билдирди. “Айнан ижтимоий тармоқлар қанчадан қанча одамларни шарманда қиляпти. Мана, яқинда Саида Раметова ҳақидаги видеолар чиқиб кетди. У нима қилган бўлса, шахсий иши, шуни атай тарқатиш шартмиди? Ёки бошқа соҳа вакиллари ичида бундай кўринишлар йўқми, учрамайди дейсизми? Шахсан ўзим шундай манзараларнинг гувоҳи бўлганман. Улар ҳақида ҳеч ким гапирмайди-ку. Аммо бошқа томондан оладиган бўлсак, санъаткорлар ҳар қалай маданият тарғиботчилари, улардан ёшлар ўрнак олади деган тушунчалар ҳам бор-да... Шу томонини ўйлайдиган бўлсам, Саида Раметовани оқламайман. Биринчи марта эшитганимдаёқ бекор қилибди, дегандим. Майли, айб Саидада экан, ўша видеони телефонларга тарқатишнинг нима кераги бор эди? Шахсан мен баъзи бир видеоларни олиб келиб кўрсатишса, қарагим ҳам келмайди, қизиқмайман. Ўша видеоларни тарқатиб, одамларнинг пули кўпайиб қоладими, тушунмайман. Уларга нима беради бу? Барчаси аҳмоқона ўйиндан бошқа нарса эмас. Биласизми, нафс қулига айланмаган одамлар бу дунёда жуда кам, ўнтадан биттасигина ўзини тия олиши мумкин”.\nТошкентдаги тўйлардан бирида куёвнинг онасига қилган кутилмаган совғаси кўз ёшларга сабаб бўлди (Видео)\tКамбағал оиладан чиққан машҳур 10 юлдуз\tБолливуд юлдузларининг сарвиқоматлик сирлари\tЗебо Наврўзова келинларини қандай синовдан ўтказганини сўзлаб берди\t“Байрам” гуруҳи Равшан Ҳожиакбаров хотирасига бағишлаб қўшиқ куйлади(Видео) Покистонда машинанинг ғалати тарзда таъмирланиши ижтимоий тармоқ фойдаланувчиларини ҳайратга солди (Видео) Отправить


ЎзА - Ўзбекистонда Жанубий кореялик инвесторлар билан ҳамкорликда заргарлик буюмлари ишлаб чиқарилади\n04.08.2017 19:59 Чоп этиш версияси\nЎзбекистон Республикаси Ташқи иқтисодий фаолият миллий банки ҳузуридаги Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси билан Корея Республикасининг заргарлик буюмлари ишлаб чиқарувчилари ассоциацияси вакилларининг учрашуви бўлиб ўтди.\nТадбирда Ўзбекистон билан Корея Республикаси ўртасида иқтисодий ҳамкорлик тобора мустаҳкамланиб бораётгани қайд этилди. Ҳамкорлик алоқаларини янада ривожлантириш доирасида мамлакатимизда заргарлик буюмлари ишлаб чиқаришни кенгайтириш ва бозор талабларини ўрганиш асосида экспорт қилиш имкониятларини ошириш масалалари муҳокама қилинди.\n– Ўзбекистонга ташрифимиздан асосий мақсад Тошкентда заргарлик буюмлари ишлаб чиқарувчи корхона фаолиятини йўлга қўйиш имкониятларини ўрганишдир, – дейди ассоциация раиси Бонг Cинг Ли. – Маҳсулотларни Корея Республикаси ва бошқа мамлакатларга экспорт қилишни режалаштирмоқдамиз. Ҳамкорлик доирасида бу ерда махсус ўқув факультетини ташкил этишни ҳам мўлжалламоқдамиз.